title: 2012/643/ΕΕ: Απόφαση του Συμβουλίου, της 24ης Σεπτεμβρίου 2012 , για την υπογραφή, εξ ονόματος της Ένωσης, της συμφωνίας μεταξύ της Ευρωπαϊκής Ένωσης και του Καναδά για την τελωνειακή συνεργασία όσον αφορά θέματα που σχετίζονται με την ασφάλεια της αλυσίδας εφοδιασμού

text:
               18.10.2012

               EL

               Επίσημη Εφημερίδα της Ευρωπαϊκής Ένωσης

               L 287/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 24ης Σεπτεμβρίου 2012
   για την υπογραφή, εξ ονόματος της Ένωσης, της συμφωνίας μεταξύ της Ευρωπαϊκής Ένωσης και του Καναδά για την τελωνειακή συνεργασία όσον αφορά θέματα που σχετίζονται με την ασφάλεια της αλυσίδας εφοδιασμού
   (2012/643/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η Ένωση και ο Καναδάς θα πρέπει να επεκτείνουν την τελωνειακή συνεργασία τους για την κάλυψη θεμάτων ασφάλειας της αλυσίδας εφοδιασμού και διαχείρισης των σχετικών κινδύνων, με στόχο την αύξηση της διατερματικής ασφάλειας της αλυσίδας εφοδιασμού και ταυτόχρονα τη διευκόλυνση του νόμιμου εμπορίου.

               (2)

               Προς τον σκοπό αυτό, στις 26 Νοεμβρίου 2009, το Συμβούλιο εξουσιοδότησε την Επιτροπή να αρχίσει διαπραγματεύσεις με τον Καναδά. Η Επιτροπή έχει διαπραγματευτεί, εξ ονόματος της Ένωσης, συμφωνία μεταξύ της Ευρωπαϊκής Ένωσης και του Καναδά για την τελωνειακή συνεργασία σε θέματα που άπτονται της ασφάλειας της αλυσίδας εφοδιασμού και διαχείρισης των σχετικών κινδύνων («η συμφωνία»).

               (3)

               Η θέση που πρέπει να λάβει η Ένωση στο πλαίσιο της μεικτής επιτροπής για την τελωνειακή συνεργασία (ΜΕΤΣ) ΕΕ-Καναδά, όταν καλείται να εκδώσει πράξεις που παράγουν έννομα αποτελέσματα, θα πρέπει να καθορισθεί σύμφωνα με τη διαδικασία του άρθρου 218 παράγραφος 9 της Συνθήκης για τη λειτουργία της Ευρωπαϊκής Ένωσης. Εν ανάγκη, άλλες θέσεις που πρέπει να λάβει η Ένωση στο πλαίσιο της ΜΕΤΣ θα πρέπει να καθορισθούν από το Συμβούλιο σύμφωνα με το άρθρο 16 της Συνθήκης για την Ευρωπαϊκή Ένωση.

               (4)

               Η συμφωνία θα πρέπει να υπογραφεί εξ ονόματος της Ένωσης, υπό την επιφύλαξη της σύναψής της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται, εξ ονόματος της Ένωσης, η υπογραφή της συμφωνίας μεταξύ της Ευρωπαϊκής Ένωσης και του Καναδά για την τελωνειακή συνεργασία όσον αφορά θέματα που σχετίζονται με την ασφάλεια της αλυσίδας εφοδιασμού, με την επιφύλαξη της σύναψης της εν λόγω συμφωνίας (1).
   Άρθρο 2
   Ο πρόεδρος του Συμβουλίου εξουσιοδοτείται να διορίσει το ή τα πρόσωπα που θα έχουν την εξουσία να υπογράψουν τη συμφωνία εξ ονόματος της Ένωσης.
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 24 Σεπτεμβρίου 2012.

            Για το Συμβούλιο

            Ο Πρόεδρος

         Σ. ΑΛΕΤΡΑΡΗΣ

      (1)  Το κείμενο της συμφωνίας θα δημοσιευθεί μαζί με την απόφαση σύναψής της.


title: Απόφαση (ΕΕ) 2015/1613 της Ευρωπαϊκής Κεντρικής Τράπεζας, της 10ης Σεπτεμβρίου 2015, που τροποποιεί την απόφαση (ΕΕ) 2015/5 σχετικά με την εφαρμογή του προγράμματος αγοράς τιτλοποιημένων απαιτήσεων (ΕΚΤ/2015/31)

text:
               25.9.2015

               EL

               Επίσημη Εφημερίδα της Ευρωπαϊκής Ένωσης

               L 249/28

         ΑΠΌΦΑΣΗ (ΕΕ) 2015/1613 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 10ης Σεπτεμβρίου 2015
   που τροποποιεί την απόφαση (ΕΕ) 2015/5 σχετικά με την εφαρμογή του προγράμματος αγοράς τιτλοποιημένων απαιτήσεων (ΕΚΤ/2015/31)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 127 παράγραφος 2 πρώτη περίπτωση,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 12.1 δεύτερη παράγραφος, σε συνδυασμό με το άρθρο 3.1 πρώτη περίπτωση και το άρθρο 18.1,
   Εκτιμώντας τα ακόλουθα:

               (1)

               Στις 4 Σεπτεμβρίου 2014 το διοικητικό συμβούλιο αποφάσισε ότι ενδείκνυται η θέσπιση νέου προγράμματος αγοράς τιτλοποιημένων απαιτήσεων (asset-backed securities purchase programme, εφεξής το «ABSPP»). Στις 2 Οκτωβρίου 2014 το διοικητικό συμβούλιο ανακοίνωσε τις λεπτομέρειες του ABSPP και αποφάσισε ότι η ανακοίνωση των κριτηρίων καταλληλότητας των καλυπτόμενων από εγγύηση ενδιάμεσων σειρών τιτλοποιημένων απαιτήσεων θα ελάμβανε χώρα σε μεταγενέστερο στάδιο.

               (2)

               Στις 18 Μαρτίου 2015, το διοικητικό συμβούλιο αποφάσισε ότι η αγορά ενδιάμεσων σειρών τιτλοποιημένων απαιτήσεων βάσει του ABSPP θα εξεταζόταν εφόσον οι εν λόγω σειρές εξασφαλίζονται από κατάλληλη εγγύηση η οποία πληροί τα κριτήρια του πλαισίου του Ευρωσυστήματος που διέπει τη σύσταση ασφαλειών. Δεδομένου ότι η απόφαση (ΕΕ) 2015/5 (ΕΚΤ/2014/45) (1) αφορά την εφαρμογή του ABSPP, καθίσταται αναγκαία η επικαιροποίησή της προκειμένου να ληφθούν υπόψη οι ανωτέρω αλλαγές.

               (3)

               Η απόφαση (ΕΕ) 2015/5 (ΕΚΤ/2014/45) θα πρέπει επομένως να τροποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τροποποιήσεις
   Η απόφαση (ΕΚΤ/2014/45) τροποποιείται ως εξής:

               1.

               στο άρθρο 2, το σημείο 2 αντικαθίσταται από το ακόλουθο κείμενο:

                           «2)

                           Με την επιφύλαξη των διατάξεων του ως άνω σημείου 1 και του σημείου 9 που ακολουθεί, οι τιτλοποιημένες απαιτήσεις πληρούν τα κριτήρια καταλληλότητας που εφαρμόζονται στις εν λόγω απαιτήσεις οι οποίες παρέχονται ως ασφάλεια στο πλαίσιο πράξεων νομισματικής πολιτικής του Ευρωσυστήματος κατά τα προβλεπόμενα στην κατευθυντήρια γραμμή (ΕΚΤ/2014/60) (2).

                  (2)  Κατευθυντήρια γραμμή (ΕΕ) 2015/510 της Ευρωπαϊκής Κεντρικής Τράπεζας, της 19ης Δεκεμβρίου 2014, σχετικά με την εφαρμογή του πλαισίου νομισματικής πολιτικής του Ευρωσυστήματος (ΕΚΤ/2014/60) (ΕΕ L 91 της 2.4.2015, σ. 3).»·"

               2.

               στο άρθρο 2, προστίθεται το ακόλουθο σημείο 9):

                           «9)

                           Οι απαιτήσεις του άρθρου 77 της κατευθυντήριας γραμμής (ΕΚΤ/2014/60) δεν εφαρμόζονται στις ενδιάμεσες σειρές τιτλοποιημένων απαιτήσεων οι οποίες είναι αποδεκτές μόνο για αγορά βάσει του ABSPP εφόσον αυτές:

                                       α)

                                       εξασφαλίζονται από εγγύηση:

                                                   i)

                                                   η οποία πληροί τις απαιτήσεις για τις εγγυήσεις εμπορεύσιμων περιουσιακών στοιχείων που προβλέπονται στα άρθρα 114, 115, 117 και 118 του τίτλου IV του τέταρτου μέρους της κατευθυντήριας γραμμής (ΕΚΤ/2014/60), και

                                                   ii)

                                                   η οποία έχει εκδοθεί από εγγυητή ο οποίος διαθέτει πιστοληπτική αξιολόγηση κατά τα οριζόμενα στο άρθρο 83 στοιχείο γ) της κατευθυντήριας γραμμής (ΕΚΤ/2014/60) από τουλάχιστον ένα αποδεκτό σύστημα ECAI υπό τη μορφή δημόσιας πιστοληπτικής αξιολόγησης που αντιστοιχεί τουλάχιστον στη βαθμίδα 3 της εναρμονισμένης κλίμακας πιστοληπτικής διαβάθμισης του Ευρωσυστήματος, και

                                       β)

                                       ικανοποιούν όλα τα λοιπά κριτήρια καταλληλότητας που ισχύουν για τους σκοπούς αγοράς βάσει του ABSPP.

                                 Για τους σκοπούς της παρούσας απόφασης, ως “ενδιάμεση σειρά” νοείται η σειρά έκδοσης τιτλοποιημένων απαιτήσεων η οποία, βάσει της προτεραιότητας των πληρωμών μετά την έναρξη διαδικασιών αναγκαστικής εκτέλεσης και, κατά περίπτωση, της προτεραιότητας των πληρωμών μετά την επίσπευση κατά τα προβλεπόμενα στο ενημερωτικό δελτίο:

                                       α)

                                       κατατάσσεται μετά τη μη χαμηλότερης τάξης σειρά ή υποσειρές της ίδιας έκδοσης τιτλοποιημένων απαιτήσεων κατά τα οριζόμενα στο άρθρο 77 της κατευθυντήριας γραμμής (ΕΚΤ/2014/60), και

                                       β)

                                       κατατάσσεται πριν από την απολύτως χαμηλότερης τάξης σειρά ή υποσειρές που είναι οι πρώτες οι οποίες επωμίζονται τις εκ των τιτλοποιημένων ανοιγμάτων ζημίες και κατά συνέπεια παρέχουν προστασία σε σειρές ή υποσειρές δευτερεύουσας ζημίας ή, κατά περίπτωση, σε σειρές ή υποσειρές υψηλότερης τάξης.».

         Άρθρο 2
   Έναρξη ισχύος
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Φρανκφούρτη, 10 Σεπτεμβρίου 2015.

            Ο Πρόεδρος της ΕΚΤ

         Mario DRAGHI

      (1)  Απόφαση (ΕΕ) 2015/5, της Ευρωπαϊκής Κεντρικής Τράπεζας, της 19ης Νοεμβρίου 2014, σχετικά με την εφαρμογή του προγράμματος αγοράς τιτλοποιημένων απαιτήσεων (ΕΚΤ/2014/45) (ΕΕ L 1 της 6.1.2015, σ. 4).


title: 2008/591/ΕΚ: Απόφαση της Επιτροπής, της 30ής Ιουνίου 2008 , για το φόρουμ διαβούλευσης οικολογικού σχεδιασμού (Ecodesign) (Κείμενο που παρουσιάζει ενδιαφέρον για τον ΕΟΧ)

text:
               18.7.2008

               EL

               Επίσημη Εφημερίδα της Ευρωπαϊκής Ένωσης

               L 190/22

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 30ής Ιουνίου 2008
   για το φόρουμ διαβούλευσης οικολογικού σχεδιασμού (Ecodesign)
   (Κείμενο που παρουσιάζει ενδιαφέρον για τον ΕΟΧ)
   (2008/591/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2005/32/ΕΚ του Ευρωπαϊκού Κοινοβουλίου και του Συμβουλίου, της 6ης Ιουλίου 2005, για θέσπιση πλαισίου για τον καθορισμό απαιτήσεων οικολογικού σχεδιασμού όσον αφορά τα προϊόντα που καταναλώνουν ενέργεια και για τροποποίηση της οδηγίας 92/42/ΕΟΚ του Συμβουλίου και των οδηγιών 96/57/ΕΚ και 2000/55/ΕΚ του Ευρωπαϊκού Κοινοβουλίου και του Συμβουλίου (1), και ιδίως το άρθρο 18,
   Εκτιμώντας τα ακόλουθα:

               (1)

               Σύμφωνα με το άρθρο 18 της οδηγίας 2005/32/ΕΚ, η Επιτροπή πρέπει να εξασφαλίζει ότι, κατά την εκτέλεση των δραστηριοτήτων της, ως προς κάθε μέτρο εφαρμογής, εφαρμόζει ισόρροπη συμμετοχή των κρατών μελών και όλων των ενδιαφερομένων.

               (2)

               Η οδηγία 2005/32/ΕΚ προβλέπει ότι τα εν λόγω μέρη πρέπει να συναντώνται σε ένα φόρουμ διαβούλευσης. Είναι επομένως απαραίτητο να καθοριστούν τα καθήκοντα και η δομή αυτού του φόρουμ διαβούλευσης.

               (3)

               Το φόρουμ διαβούλευσης πρέπει να επικουρεί την Επιτροπή στην καθιέρωση ενός σχεδίου εργασίας, να συμβάλει στον καθορισμό και την επισκόπηση των μέτρων εφαρμογής, στην εξέταση της αποτελεσματικότητας των καθιερωμένων μηχανισμών επιτήρησης της αγοράς, και στην αξιολόγηση των εθελοντικών συμφωνιών και άλλων μέτρων αυτορύθμισης.

               (4)

               Το φόρουμ διαβούλευσης πρέπει να αποτελείται από τους αντιπροσώπους των κρατών μελών και όλους τους ενδιαφερομένους για το εν λόγω προϊόν ή ομάδα προϊόντων, όπως η βιομηχανία, συμπεριλαμβανομένων των ΜΜΕ, των βιοτεχνιών, των συνδικαλιστικών ενώσεων, των εμπόρων, των εμπόρων λιανικής πώλησης, των εισαγωγέων, των ενώσεων προστασίας του περιβάλλοντος και των οργανώσεων καταναλωτών.

               (5)

               Πρέπει να καθορισθούν κανόνες σχετικά με την αποκάλυψη πληροφοριών από τα μέλη του φόρουμ διαβούλευσης, υπό την επιφύλαξη των κανόνων περί ασφάλειας που προσαρτήθηκαν στον εσωτερικό κανονισμό της Επιτροπής με την απόφαση 2001/844/ΕΚ, ΕΚΑΧ, Ευρατόμ (2).

               (6)

               Η επεξεργασία δεδομένων προσωπικού χαρακτήρα που αφορούν μέλη του φόρουμ διαβούλευσης πρέπει να γίνεται σύμφωνα με τις διατάξεις του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (3),

         ΑΠΟΦΑΣΙΖΕΙ:
   Άρθρο 1
   Καθήκοντα
   Τα καθήκοντα των μελών του φόρουμ διαβούλευσης οικολογικού σχεδιασμού (Ecodesign), στη συνέχεια «το φόρουμ», συνίστανται στη γνωμοδότηση σχετικά με την κατάρτιση και την τροποποίηση του σχεδίου εργασίας που αναφέρεται στο άρθρο 16 παράγραφος 1 της οδηγίας 2005/32/ΕΚ και στην παροχή συμβουλών στην Επιτροπή για θέματα που αφορούν την εφαρμογή της οδηγίας 2005/32/ΕΚ, όπως προβλέπεται στο άρθρο 16 παράγραφος 2 και στα άρθρα 18 και 23.
   Άρθρο 2
   Διαβούλευση
   Η Επιτροπή μπορεί να συμβουλεύεται το φόρουμ για οποιοδήποτε θέμα σχετικά με την εφαρμογή της οδηγίας 2005/32/ΕΚ.
   Άρθρο 3
   Μέλη
   1.   Τα μέλη του φόρουμ ορίζονται από την Επιτροπή, από τα ενδιαφερόμενα μέρη για το εν λόγω προϊόν ή την ομάδα προϊόντων που ανταποκρίθηκαν στην πρόσκληση υποβολής αιτήσεων.
   2.   Το φόρουμ απαρτίζεται από 60 μέλη, κατ’ ανώτατο όριο, με την ακόλουθη σύνθεση:

               α)

               έναν εκπρόσωπο από κάθε κράτος μέλος·

               β)

               έναν εκπρόσωπο από κάθε κράτος μέλος του Ευρωπαϊκού Οικονομικού Χώρου·

               γ)

               30 εκπροσώπους, κατ’ ανώτατο όριο, των ενδιαφερόμενων μερών, όπως αναφέρεται στο άρθρο 18 της οδηγίας 2005/32/ΕΚ.

         3.   Κάθε μέλος υποδεικνύει το πρόσωπο που το αντιπροσωπεύει στις συνεδριάσεις του φόρουμ, βάσει της ικανότητας και της εμπειρίας του/της στον τομέα που εξετάζεται.
   4.   Τα μέλη του φόρουμ ορίζονται για μια ανανεώσιμη θητεία τριών ετών και παραμένουν στη θέση τους έως ότου αντικατασταθούν σύμφωνα με την παράγραφο 3 ή έως ότου λήξει η θητεία τους.
   5.   Τα μέλη της μπορούν να αντικατασταθούν για την εναπομένουσα περίοδο της θητείας τους στις εξής περιπτώσεις:

               α)

               όταν το μέλος παραιτείται·

               β)

               εφόσον το μέλος δεν είναι πλέον ικανό να συμβάλλει αποτελεσματικά στις συζητήσεις του φόρουμ·

               γ)

               εφόσον το μέλος δεν πληροί τις προϋποθέσεις του άρθρου 287 της συνθήκης.

         6.   Ο κατάλογος μελών και τυχόν μεταγενέστερες τροποποιήσεις του καταλόγου αυτού δημοσιεύονται στους ιστότοπους της Γενικής Διεύθυνσης Επιχειρήσεων και Βιομηχανίας και της Γενικής Διεύθυνσης Μεταφορών και Ενέργειας καθώς και στο μητρώο ομάδων εμπειρογνωμόνων που τηρεί η Επιτροπή.
   Άρθρο 4
   Λειτουργία
   1.   Το φόρουμ προεδρεύεται από εκπρόσωπο της Επιτροπής.
   2.   Με σύμφωνη γνώμη του προέδρου, επιτρέπεται η σύσταση υποομάδων για την εξέταση συγκεκριμένων ζητημάτων με βάση όρους εντολής τους οποίους καθορίζει το φόρουμ. Οι εν λόγω υποομάδες διαλύονται μετά την επίτευξη των στόχων τους.
   3.   Ο πρόεδρος δύναται να ζητήσει από εμπειρογνώμονες ή παρατηρητές, στους οποίους έχει ανατεθεί ειδική αρμοδιότητα για κάποιο θέμα της ημερήσιας διάταξης, να συμμετάσχουν στις εργασίες του φόρουμ ή των υποομάδων εφόσον κρίνεται σκόπιμο ή αναγκαίο.
   4.   Οι πληροφορίες που προκύπτουν από τη συμμετοχή στις εργασίες του φόρουμ ή των υποομάδων δεν μπορούν να δημοσιοποιηθούν εφόσον η Επιτροπή κρίνει ότι πρόκειται για εμπιστευτικά θέματα.
   5.   Το φόρουμ και οι υποομάδες του συνεδριάζουν κατά κανόνα στα κτίρια της Επιτροπής και σύμφωνα με τις διαδικασίες και το χρονοδιάγραμμα που αυτή έχει ορίσει. Η Επιτροπή παρέχει υπηρεσίες γραμματείας. Στις συνεδριάσεις του φόρουμ ή των υποομάδων του δύνανται να συμμετέχουν υπάλληλοι της Επιτροπής για τους οποίους οι εκάστοτε εργασίες παρουσιάζουν ενδιαφέρον.
   6.   Ο εσωτερικός κανονισμός του φόρουμ καθορίζεται στο παράρτημα.
   7.   Η Επιτροπή δύναται να δημοσιεύει ή να τοποθετεί στο διαδίκτυο, στην αυθεντική γλώσσα του εκάστοτε εγγράφου, περιλήψεις, συμπεράσματα, ή επιμέρους συμπεράσματα ή έγγραφα εργασίας του φόρουμ.
   Άρθρο 5
   Επιστροφή εξόδων
   Η Επιτροπή επιστρέφει τα έξοδα ταξιδίου και, όπου ενδείκνυται, τα έξοδα διαμονής για έναν εκπρόσωπο ανά κράτος μέλος και για τεχνικούς εμπειρογνώμονες που προσκαλούνται σύμφωνα με το άρθρο 4 παράγραφος 3, σε σχέση με τις δραστηριότητες του φόρουμ, σύμφωνα με τους κανόνες της Επιτροπής για την αποζημίωση εξωτερικών εμπειρογνωμόνων.
   Τα μέλη του φόρουμ, οι εμπειρογνώμονες και οι παρατηρητές δεν αμείβονται για τις υπηρεσίες που παρέχουν.
   Τα έξοδα συνεδριάσεων επιστρέφονται εντός των ορίων του ετήσιου προϋπολογισμού που διατίθεται στο φόρουμ από την αρμόδια υπηρεσία της Επιτροπής.

      Βρυξέλλες, 30 Ιουνίου 2008.

            Για την Επιτροπή

         Günter VERHEUGEN

            Αντιπρόεδρος

      (1)  ΕΕ L 191 της 22.7.2005, σ. 29. Οδηγία όπως τροποποιήθηκε με την οδηγία 2008/28/ΕΚ (ΕΕ L 81 της 20.3.2008, σ. 48).

      (2)  ΕΕ L 317 της 3.12.2001, σ. 1. Απόφαση όπως τροποποιήθηκε τελευταία με την απόφαση 2006/548/ΕΚ, Ευρατόμ (ΕΕ L 215 της 5.8.2006, σ. 38).

      (3)  ΕΕ L 8 της 12.1.2001, σ. 1.

      ΠΑΡΑΡΤΗΜΑ

         Εσωτερικός κανονισμός του φόρουμ διαβούλεύσης οικολογικού σχεδιασμού (Ecodesign)
         Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
         Έχοντας υπόψη:
         την οδηγία 2005/32/ΕΚ, και ιδίως το άρθρο 18,
         τον πρότυπο εσωτερικό κανονισμό που δημοσίευσε η Επιτροπή,
         ΘΕΣΠΙΖΕΙ ΤΟΝ ΑΚΟΛΟΥΘΟ ΕΣΩΤΕΡΙΚΟ ΚΑΝΟΝΙΣΜΟ:
         Άρθρο 1
         Σύγκληση
         1.   Οι συνεδριάσεις του φόρουμ συγκαλούνται από τον πρόεδρο.
         2.   Μπορούν να συγκαλούνται κοινές συνεδριάσεις του φόρουμ με άλλες ομάδες για τη συζήτηση θεμάτων που εμπίπτουν στους αντίστοιχους τομείς αρμοδιότητάς τους.
         Άρθρο 2
         Ημερήσια διάταξη
         1.   Ο πρόεδρος καταρτίζει την ημερήσια διάταξη και την υποβάλλει στο φόρουμ.
         2.   Η ημερήσια διάταξη κάνει διάκριση ανάμεσα σε:

                     α)

                     διαβουλεύσεις με τα ενδιαφερόμενα μέρη στο πλαίσιο του φόρουμ για τα ακόλουθα:

                                 —

                                 την κατάρτιση και την τροποποίηση του σχεδίου εργασίας, σύμφωνα με το άρθρο 16 παράγραφος 1 της οδηγίας 2005/32/ΕΚ,

                                 —

                                 τον καθορισμό και την αναθεώρηση των μέτρων εφαρμογής, σύμφωνα με το άρθρο 16 παράγραφος 2 και το άρθρο 18 της οδηγίας 2005/32/ΕΚ,

                                 —

                                 την εξέταση της αποτελεσματικότητας των καθιερωμένων μηχανισμών επιτήρησης της αγοράς, σύμφωνα με το άρθρο 18 της οδηγίας 2005/32/ΕΚ,

                                 —

                                 την αξιολόγηση των εθελοντικών συμφωνιών και άλλων μέτρων αυτορύθμισης, σύμφωνα με το άρθρο 18 της οδηγίας 2005/32/ΕΚ,

                                 —

                                 την επανεξέταση της αποτελεσματικότητας της οδηγίας και των μέτρων εφαρμογής της, το κατώτατο όριο για μέτρα εφαρμογής, τους μηχανισμούς επιτήρησης της αγοράς και κάθε σχετική αυτορύθμιση που προκύπτει, σύμφωνα με το άρθρο 23 της οδηγίας 2005/32/ΕΚ·

                     β)

                     άλλα ζητήματα που τίθενται στο φόρουμ για πληροφόρηση ή απλή ανταλλαγή απόψεων, είτε με πρωτοβουλία του προέδρου είτε ύστερα από γραπτό αίτημα ενός μέλους του φόρουμ, ύστερα από έγκριση του προέδρου.

               3.   Η ημερήσια διάταξη εγκρίνεται από το φόρουμ κατά την έναρξη κάθε συνεδρίασης.
         Άρθρο 3
         Διαβίβαση εγγράφων στα μέλη του φόρουμ
         1.   Ο πρόεδρος αποστέλλει την πρόσκληση στη συνεδρίαση, την ημερήσια διάταξη και τα έγγραφα εργασίας σχετικά με τα οποία θα ζητηθεί η γνώμη των ενδιαφερόμενων μερών στο φόρουμ, καθώς και οποιαδήποτε άλλα έγγραφα εργασίας στα μέλη του φόρουμ, σύμφωνα με το άρθρο 12 παράγραφος 2, το αργότερο ένα μήνα πριν από την ημερομηνία της συνεδρίασης.
         2.   Τα μέλη του φόρουμ μπορούν να υποβάλλουν συμπληρωματικά έγγραφα εργασίας και γραπτές δηλώσεις στο προεδρείο, το αργότερο έως μια εβδομάδα πριν από την ημερομηνία της συνεδρίασης. Τα έγγραφα αυτά, αφού παραληφθούν, τίθενται στη διάθεση των μελών του φόρουμ.
         3.   Σε επείγουσες περιπτώσεις, ο πρόεδρος μπορεί, κατά παράκληση ενός μέλους του φόρουμ ή με δική του πρωτοβουλία, να συντομεύει το χρονικό όριο διαβίβασης που αναφέρεται στις παραγράφους 1 και 2, σε πέντε ημερολογιακές ημέρες πριν από την ημερομηνία της συνεδρίασης.
         4.   Ο πρόεδρος μπορεί να αποφασίσει τη διάθεση στο φόρουμ, ως εγγράφων εργασίας, των εγγράφων που προέρχονται και υποβάλλονται από ενδιαφερόμενα μέρη που δεν είναι μέλη του φόρουμ.
         Άρθρο 4
         Γνώμες που εκφράζονται στο φόρουμ
         1.   Ο πρόεδρος καταγράφει τις γνώμες που εκφράζονται στο φόρουμ από τους αντιπροσώπους των κρατών μελών και των διάφορων ενδιαφερόμενων μερών.
         2.   Οι γνώμες των αντιπροσώπων των κρατών μελών και των ενδιαφερόμενων μερών μπορούν επίσης να λάβουν τη μορφή γραπτών δηλώσεων που υποβάλλονται σύμφωνα με το άρθρο 3.
         3.   Οι συμπληρωματικές γραπτές δηλώσεις, μετά τις συζητήσεις στο φόρουμ, μπορούν να υποβληθούν έως τρεις εβδομάδες μετά την ημερομηνία της συνεδρίασης.
         4.   Μπορεί ενδεχομένως να εφαρμοστεί η γραπτή διαδικασία που προβλέπεται στο άρθρο 8.
         Άρθρο 5
         Εκπροσώπηση
         1.   Προκειμένου να εξασφαλίζεται η ισορροπημένη συμμετοχή των ενδιαφερόμενων μερών όσον αφορά κάθε συζητούμενη ομάδα προϊόντων, ο πρόεδρος μπορεί, σε ορισμένες συνεδριάσεις, να προσκαλέσει ενδιαφερόμενα μέρη που δεν είναι μέλη, για να συζητηθούν συγκεκριμένα σημεία της ημερήσιας διάταξης.
         2.   Κάθε μέλος του φόρουμ υποδεικνύει ένα άτομο που το εκπροσωπεί στις συνεδριάσεις του φόρουμ και ενημερώνει σχετικά τον πρόεδρο. Με την άδεια του προέδρου, οι διορισμένοι εκπρόσωποι μπορούν να συνοδεύονται από εμπειρογνώμονες, με έξοδα του μέλους. Τα μέλη ενημερώνουν προηγουμένως τον πρόεδρο, το αργότερο δύο εβδομάδες πριν από την ημερομηνία της συνεδρίασης, σχετικά με τους εμπειρογνώμονες που επιθυμούν να συνοδεύουν τους εκπροσώπους τους. Εάν ο πρόεδρος δεν αρνηθεί τη συμμετοχή του εμπειρογνώμονα το αργότερο έως μία εβδομάδα πριν από την ημερομηνία της συνεδρίασης, η άδεια θεωρείται χορηγηθείσα.
         3.   Ένα μέλος μπορεί να εκπροσωπεί άλλα μέλη. Το εκπροσωπούν μέλος παρέχει στον πρόεδρο, πριν από τη συνεδρίαση, γραπτή απόδειξη της συγκατάθεσης των εκπροσωπούμενων μελών.
         4.   Τα μέλη εξασφαλίζουν ότι τα ενδιαφερόμενα μέρη που εκπροσωπούν ενημερώνονται δεόντως για τις συζητήσεις στο φόρουμ.
         5.   Τα μέλη εξασφαλίζουν επαρκείς διαβουλεύσεις με τα ενδιαφερόμενα μέρη που εκπροσωπούν και εκδίδουν αντιπροσωπευτικές γνώμες.
         Άρθρο 6
         Υποομάδες
         Ο πρόεδρος μπορεί να δημιουργήσει υποομάδες για την εξέταση ιδιαίτερων ζητημάτων. πρόεδρος των υποομάδων ορίζεται ένας εκπρόσωπος της Ευρωπαϊκής Επιτροπής. Οι υποομάδες αναφέρονται στο φόρουμ. Για το σκοπό αυτό μπορούν να ορίσουν εισηγητή.
         Άρθρο 7
         Αποδοχή τρίτων μερών
         Ο πρόεδρος μπορεί να αποφασίσει να προσκαλέσει τρίτους για να συμμετάσχουν σε μια συνεδρίαση και εμπειρογνώμονες για να μιλήσουν επί ειδικών θεμάτων.
         Άρθρο 8
         Γραπτή διαδικασία
         1.   Εάν είναι απαραίτητο, οι γνώμες των κρατών μελών και των ενδιαφερόμενων μερών του φόρουμ μπορούν να εκφραστούν με γραπτή διαδικασία. Για το λόγο αυτό, ο πρόεδρος αποστέλλει στα μέλη του φόρουμ το (τα) έγγραφο(-α) εργασίας για το (τα) οποίο(-α) ζητούνται οι γνώμες των κρατών μελών και των ενδιαφερόμενων μερών του φόρουμ, σύμφωνα με το άρθρο 12 παράγραφος 2. Η προθεσμία για την υποβολή των σχολίων δεν μπορεί να είναι μικρότερη από 14 ημερολογιακές ημέρες και δεν μπορεί να υπερβαίνει τον ένα μήνα.
         2.   Σε επείγουσες περιπτώσεις εφαρμόζεται η προθεσμία που προβλέπεται στο άρθρο 3 παράγραφος 3.
         Άρθρο 9
         Γραμματεία
         Η Επιτροπή παρέχει υπηρεσίες γραμματειακής υποστήριξης στο φόρουμ.
         Άρθρο 10
         Πρακτικά συνεδριάσεων
         1.   Τα πρακτικά κάθε συνεδρίασης συντάσσονται με ευθύνη του προέδρου και περιέχουν, ιδίως, τις γνώμες που εκφράζονται στη συνεδρίαση για τα έγγραφα εργασίας που καταρτίζονται από τις υπηρεσίες της Επιτροπής που αναφέρονται στο άρθρο 2 παράγραφος 2 στοιχείο α) και, εάν είναι απαραίτητο, τις γνώμες που εκφράζονται στα ζητήματα που αναφέρονται στο άρθρο 2 παράγραφος 2 στοιχείο β). Ο κατάλογος αναφοράς των σχετικών γραπτών δηλώσεων που υποβάλλονται σύμφωνα με το άρθρο 4 παρατίθεται σε χωριστό παράρτημα. Τα πρακτικά αποστέλλονται στα μέλη του φόρουμ, και στα μη μέλη που συμμετείχαν στη συνεδρίαση, εντός ενός μηνός.
         2.   Τα μέλη του φόρουμ γνωστοποιούν γραπτώς στον πρόεδρο τις ενδεχόμενες παρατηρήσεις τους, εντός δύο εβδομάδων. Το φόρουμ ενημερώνεται σχετικά με τις εν λόγω παρατηρήσεις. Αν υπάρχει διαφωνία, η προτεινόμενη τροποποίηση αποτελεί αντικείμενο συζήτησης από το φόρουμ. Εάν η διαφωνία συνεχιστεί, η εν λόγω τροποποίηση προσαρτάται στα σχετικά πρακτικά.
         Άρθρο 11
         Κατάλογος παρουσιών
         Σε κάθε συνεδρίαση, το προεδρείο συντάσσει κατάλογο παρουσιών διευκρινίζοντας το όνομα κάθε συμμετέχοντος, τον οργανισμό στον οποίο ανήκει και, όπου απαιτείται, το ενδιαφερόμενο μέρος που εκπροσωπεί.
         Άρθρο 12
         Αλληλογραφία
         1.   Η αλληλογραφία σχετικά με το φόρουμ απευθύνεται στην Επιτροπή με ηλεκτρονικά μέσα, υπόψη του προέδρου.
         2.   Η αλληλογραφία για τα μέλη του φόρουμ απευθύνεται στα μέλη με ηλεκτρονικά μέσα. Τα μέλη ορίζουν το (τα) πρόσωπο(-α) επαφής στο(-α) οποίο(-α) θα αποστέλλεται η αλληλογραφία και ενημερώνουν εγγράφως τον πρόεδρο.
         Άρθρο 13
         Προστασία δεδομένων προσωπικού χαρακτήρα
         Κάθε είδους επεξεργασία δεδομένων προσωπικού χαρακτήρα για τους σκοπούς του παρόντος εσωτερικού κανονισμού γίνεται σύμφωνα με τον κανονισμό (ΕΚ) αριθ. 45/2001.


title: 2012/442/ΕΕ: Απόφαση του Συμβουλίου, της 24ης Ιουλίου 2012 , για τη θέση που πρέπει να λάβει η Ευρωπαϊκή Ένωση στη Μεικτή Επιτροπής του ΕΟΧ σχετικά με τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

text:
               28.7.2012

               EL

               Επίσημη Εφημερίδα της Ευρωπαϊκής Ένωσης

               L 202/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 24ης Ιουλίου 2012
   για τη θέση που πρέπει να λάβει η Ευρωπαϊκή Ένωση στη Μεικτή Επιτροπής του ΕΟΧ σχετικά με τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
   (2012/442/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 2 και το άρθρο 168 παράγραφος 4 στοιχείο β), σε συνδυασμό με το άρθρο 218 παράγραφος 9,
   Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο (1), και ιδίως το άρθρο 1 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η συμφωνία για τον Ευρωπαϊκό Οικονομικό Χώρο (2) («η συμφωνία για τον ΕΟΧ») τέθηκε σε ισχύ την 1η Ιανουαρίου 1994.

               (2)

               Δυνάμει του άρθρου 98 της συμφωνίας για τον ΕΟΧ, η Μεικτή Επιτροπή του ΕΟΧ δύναται να αποφασίσει την τροποποίηση, μεταξύ άλλων, του παραρτήματος II της συμφωνίας για τον ΕΟΧ.

               (3)

               Το παράρτημα II της συμφωνίας για τον ΕΟΧ περιέχει διατάξεις και διευθετήσεις σχετικά με τεχνικούς κανόνες, πρότυπα, δοκιμές και πιστοποίηση.

               (4)

               Ο εκτελεστικός κανονισμός (ΕΕ) αριθ. 1274/2011 της Επιτροπής, της 7ης Δεκεμβρίου 2011, για ένα συντονισμένο πολυετές πρόγραμμα ελέγχου της Ένωσης για τα έτη 2012, 2013 και 2014 ώστε να εξασφαλισθεί συμμόρφωση με τα ανώτατα όρια υπολειμμάτων φυτοφαρμάκων και να εκτιμηθεί η έκθεση του καταναλωτή στα υπολείμματα φυτοφαρμάκων μέσα και πάνω στα τρόφιμα φυτικής και ζωικής προέλευσης (3), πρέπει να ενσωματωθεί στη συμφωνία για τον ΕΟΧ.

               (5)

               Ο κανονισμός (ΕΚ) αριθ. 1213/2008 της Επιτροπής, της 5ης Δεκεμβρίου 2008, για ένα συντονισμένο πολυετές κοινοτικό πρόγραμμα ελέγχου για τα έτη 2009, 2010 και 2011 ώστε να εξασφαλισθεί συμμόρφωση με τα ανώτατα όρια και να εκτιμηθεί η έκθεση του καταναλωτή στα υπολείμματα φυτοφαρμάκων μέσα και πάνω στα τρόφιμα φυτικής και ζωικής προέλευσης (4), ενσωματώθηκε στη συμφωνία για τον ΕΟΧ με ορισμένες προσαρμογές για τα κράτη ΕΖΕΣ του ΕΟΧ.

               (6)

               Δεδομένου ότι ο κανονισμός (ΕΚ) αριθ. 1213/2008 καταργήθηκε και θα πρέπει, κατά συνέπεια, να καταργηθεί και στο πλαίσιο της συμφωνίας για τον ΕΟΧ, οι προσαρμογές αυτές θα πρέπει να συμπεριληφθούν στον εκτελεστικό κανονισμό (ΕΕ) αριθ. 1274/2011. Αφορούν τον αριθμό των φυτοφαρμάκων που πρέπει να παρακολουθούνται από την Ισλανδία και τον αριθμό των δειγμάτων από κάθε προϊόν που πρέπει να λαμβάνονται και να αναλύονται από την Ισλανδία και τη Νορβηγία, και λαμβάνουν υπόψη, ιδίως, την περιορισμένη δυναμικότητα των ισλανδικών εργαστηρίων.

               (7)

               Το παράρτημα II της συμφωνίας για τον ΕΟΧ θα πρέπει, επομένως, να τροποποιηθεί αναλόγως.

               (8)

               Η θέση της Ένωσης στη Μεικτή Επιτροπή του ΕΟΧ θα πρέπει να βασισθεί στο επισυναπτόμενο σχέδιο απόφασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να λάβει η Ευρωπαϊκή Ένωση στη Μεικτή Επιτροπή του ΕΟΧ για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ βασίζεται στο επισυναπτόμενο στην παρούσα απόφαση σχέδιο απόφασης της Μεικτής Επιτροπής του ΕΟΧ.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 24 Ιουλίου 2012.

            Για το Συμβούλιο

            Ο Πρόεδρος

         Α. Δ. ΜΑΥΡΟΓΙΑΝΝΗΣ

      (1)  ΕΕ L 305 της 30.11.1994, σ. 6.

      (2)  ΕΕ L 1 της 3.1.1994, σ. 3.

      (3)  ΕΕ L 325 της 8.12.2011, σ. 24.

      (4)  ΕΕ L 328 της 6.12.2008, σ. 9.

      ΣΧΕΔΙΟ
      ΑΠΟΦΑΣΗ αριθ. …/… ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
      της
      για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
      Η ΜΕΙΚΤΗ ΕΠΙΤΡΟΠΗ TOY ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο «η συμφωνία για τον ΕΟΧ», και ιδίως το άρθρο 98,
      Εκτιμώντας τα ακόλουθα:

                  (1)

                  Το παράρτημα II της συμφωνίας για τον ΕΟΧ τροποποιήθηκε με την απόφαση αριθ. …/… της Μεικτής Επιτροπής του ΕΟΧ της … (1).

                  (2)

                  Ο εκτελεστικός κανονισμός (ΕΕ) αριθ. 1274/2011 της Επιτροπής, της 7ης Δεκεμβρίου 2011, για ένα συντονισμένο πολυετές πρόγραμμα ελέγχου της Ένωσης για τα έτη 2012, 2013 και 2014 ώστε να εξασφαλισθεί συμμόρφωση με τα ανώτατα όρια υπολειμμάτων φυτοφαρμάκων και να εκτιμηθεί η έκθεση του καταναλωτή στα υπολείμματα φυτοφαρμάκων μέσα και πάνω στα τρόφιμα φυτικής και ζωικής προέλευσης (2), πρέπει να ενσωματωθεί στη συμφωνία για τον ΕΟΧ.

                  (3)

                  Ο κανονισμός (ΕΚ) αριθ. 1213/2008 της Επιτροπής, της 5ης Δεκεμβρίου 2008, για ένα συντονισμένο πολυετές κοινοτικό πρόγραμμα ελέγχου για τα έτη 2009, 2010 και 2011 ώστε να εξασφαλιστεί συμμόρφωση με τα ανώτατα όρια και να εκτιμηθεί η έκθεση του καταναλωτή στα υπολείμματα φυτοφαρμάκων μέσα και πάνω στα τρόφιμα φυτικής και ζωικής προέλευσης (3), που είναι ενσωματωμένος στη συμφωνία για τον ΕΟΧ, έχει καταργηθεί στην Ευρωπαϊκή Ένωση και θα πρέπει, συνεπώς, να καταργηθεί και στο πλαίσιο της συμφωνίας για τον ΕΟΧ.

                  (4)

                  Η παρούσα απόφαση αφορά νομοθεσία σχετικά με τρόφιμα. Η νομοθεσία σχετικά με τρόφιμα δεν εφαρμόζεται στο Λιχτενστάιν ενόσω η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως προσδιορίζεται στην εισαγωγή του κεφαλαίου ΧΙΙ του παραρτήματος II της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το κεφάλαιο XII του παραρτήματος II της συμφωνίας για τον ΕΟΧ τροποποιείται ως εξής:

                  1)

                  Το κείμενο του σημείου 54ρστ [κανονισμός (ΕΚ) αριθ. 1213/2008 της Επιτροπής] διαγράφεται.

                  2)

                  Μετά το σημείο 65 [κανονισμός (ΕΕ) αριθ. 1171/2011 της Επιτροπής], παρεμβάλλεται το ακόλουθο κείμενο:

                              «66.

                                 32011 R 1274: Εκτελεστικός κανονισμός (ΕΕ) αριθ. 1274/2011 της Επιτροπής, της 7ης Δεκεμβρίου 2011, για ένα συντονισμένο πολυετές πρόγραμμα ελέγχου της Ένωσης για τα έτη 2012, 2013 και 2014 ώστε να εξασφαλισθεί συμμόρφωση με τα ανώτατα όρια υπολειμμάτων φυτοφαρμάκων και να εκτιμηθεί η έκθεση του καταναλωτή στα υπολείμματα φυτοφαρμάκων μέσα και πάνω στα τρόφιμα φυτικής και ζωικής προέλευσης (ΕΕ L 325 της 8.12.2011, σ. 24).

                        Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:

                              1.

                              Στο άρθρο 1, προστίθεται το ακόλουθο κείμενο:
                              “Για τα έτη 2012, 2013 και 2014, η Ισλανδία μπορεί να συνεχίσει τη λήψη και ανάλυση δειγμάτων για τα ίδια 61 φυτοφάρμακα τα οποία έλεγξε στα τρόφιμα που διατέθηκαν στην αγορά της το 2011.”.

                              2.

                              Στο σημείο 5 του παραρτήματος II, προστίθεται το ακόλουθο κείμενο:

                                          “IS

                                          12 (*)
                                          15 (**)

                                          NO

                                          12 (*)
                                          15 (**)” »

            Άρθρο 2
      Το κείμενο του εκτελεστικού κανονισμού (ΕΕ) αριθ. 1274/2011, στην ισλανδική και τη νορβηγική γλώσσα, το οποίο δημοσιεύεται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικό.
      Άρθρο 3
      Η παρούσα απόφαση αρχίζει να ισχύει στις …, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (4).
      Άρθρο 4
      Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

         Βρυξέλλες,

               Για τη Μεικτή Επιτροπή του ΕΟΧ

               Ο Πρόεδρος

               Οι Γραμματείς της Μεικτής Επιτροπής του ΕΟΧ

         (1)  ΕΕ L …

         (2)  ΕΕ L 325 της 8.12.2011, σ. 24.

         (3)  ΕΕ L 328 της 6.12.2008, σ. 9.

         (4)  [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]


Avis juridique important

|

31999D1019(01)

Απόφαση του Συμβουλίου, της 4ης Οκτωβρίου 1999, για το διορισμό των μελών της επιτροπής εμπειρογνωμόνων του ευρωπαϊκού ιδρύματος για τη βελτίωση των συνθηκών διαβίωσης και εργασίας

Επίσημη Εφημερίδα αριθ. C 302 της 19/10/1999 σ. 0002 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥτης 4ης Οκτωβρίου 1999για το διορισμό των μελών της επιτροπής εμπειρογνωμόνων του ευρωπαϊκού ιδρύματος για τη βελτίωση των συνθηκών διαβίωσης και εργασίας(1999/C 302/02)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 1365/75 του Συμβουλίου, της 26ης Μαΐου 1975, για τη δημιουργία του ευρωπαϊκού ιδρύματος για τη βελτίωση των συνθηκών διαβίωσης και εργασίας(1), και ιδίως το άρθρο 10,την πρόταση της Επιτροπής,Εκτιμώντας τα ακόλουθα:η θητεία των μελών της επιτροπής εμπειρογνωμόνων του Ευρωπαϊκού Ιδρύματος για τη βελτίωση των συνθηκών διαβίωσης και εργασίας, τα οποία διορίστηκαν με απόφαση του Συμβουλίου της 5ης Δεκεμβρίου 1995(2), έληξε στις 4 Δεκεμβρίου 1998·πρέπει να διοριστούν τα μέλη της εν λόγω επιτροπής για την περίοδο τριών ετών,ΑΠΟΦΑΣΙΖΕΙ:Άρθρο 1Διορίζονται μέλη της επιτροπής εμπειρογνωμόνων του Ευρωπαϊκού Ιδρύματος για τη βελτίωση των συνθηκών δαβίωσης και εργασίας για την περίοδο από 4 Οκτωβρίου 1999 έως 3 Οκτωβρίου 2002:κ. Marc HESELMANSκ. Anders ROSDAHLκ. Norbert ALTMANNκα Christiana THEOCHARIκα Carmen ORTEGA JIMÉNEZκα Françoise PIOTETκ. Michael LAYDEκα Silvana SCIARRAκ. Jean-Paul DEMUTHκ. Wout BUITELAARκα Michaela MORITZκ. António Manuel CARVALHO CASIMIRO FERREIRAκ. Jouko NÄTTIκ. Bengt FURÅKERκα Jane MILLARΆρθρο 2Η παρούσα απόφαση δημοσιεύεται, προς ενημέρωση, στην Επίσημη Εφημερίδα των Ευρωπαϊκών Κοινοτήτων.Λουξεμβούργο, 4 Οκτωβρίου 1999.Για το ΣυμβούλιοΟ ΠρόεδροςK. HÄKÄMIES(1) ΕΕ L 139 της 30.5.1975, σ. 1.(2) ΕΕ C 342 της 20.12.1995, σ. 1.


title: 2012/536/ΕΕ: Απόφαση του Ευρωπαϊκού Κοινοβουλίου και του Συμβουλίου, της 12ης Σεπτεμβρίου 2012 , σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2011/17 ES/Κατασκευαστικός τομέας Αραγονίας, από την Ισπανία)

text:
               4.10.2012

               EL

               Επίσημη Εφημερίδα της Ευρωπαϊκής Ένωσης

               L 269/7

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 12ης Σεπτεμβρίου 2012
   σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2011/17 ES/Κατασκευαστικός τομέας Αραγονίας, από την Ισπανία)
   (2012/536/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη διοργανική συμφωνία μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (1), και ιδίως το σημείο 28 της συμφωνίας αυτής,
   Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση (2), και ιδίως το άρθρο 12 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη στήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και να τους βοηθήσει να επανενταχθούν στην αγορά εργασίας.

               (2)

               Για τις αιτήσεις που υπεβλήθησαν από την 1η Μαΐου 2009 έως την 30ή Δεκεμβρίου 2011 το πεδίο εφαρμογής του ΕΤΠ διευρύνθηκε, ώστε να περιλαμβάνει και τη στήριξη απολυθέντων εργαζομένων η απόλυση των οποίων ήταν άμεση συνέπεια της παγκόσμιας χρηματοπιστωτικής και οικονομικής κρίσης.

               (3)

               Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ έως το ποσό των 500 εκατ. ευρώ ετησίως.

               (4)

               Η Ισπανία υπέβαλε αίτηση στις 28 Δεκεμβρίου 2011 για την κινητοποίηση του ΕΤΠ όσον αφορά τις απολύσεις σε 377 επιχειρήσεις που λειτουργούν στον κλάδο 41 της NACE αναθ. 2 («κατασκευές κτιρίων»), στην περιφέρεια της Αραγονίας (ES24), επιπέδου NUTS II, και τη συμπλήρωσε με πρόσθετες πληροφορίες έως τις 23 Μαρτίου 2012. Η αίτηση πληροί τις απαιτήσεις που ισχύουν για τον καθορισμό των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Συνεπώς, η Επιτροπή προτείνει την κινητοποίηση ποσού ύψους 1 300 000 ευρώ.

               (5)

               Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλε η Ισπανία,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2012, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 1 300 000 ευρώ σε πιστώσεις ανάληψης υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 12 Σεπτεμβρίου 2012.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Ο Πρόεδρος

         Α. Δ. ΜΑΥΡΟΓΙΑΝΝΗΣ

      (1)  ΕΕ C 139 της 14.6.2006, σ. 1.

      (2)  ΕΕ L 406 της 30.12.2006, σ. 1.


title: Απόφαση (ΚΕΠΠΑ) 2016/1173 του Συμβουλίου, της 18ης Ιουλίου 2016, για την τροποποίηση της απόφασης 2010/788/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό

text:
               19.7.2016

               EL

               Επίσημη Εφημερίδα της Ευρωπαϊκής Ένωσης

               L 193/108

         ΑΠΌΦΑΣΗ (ΚΕΠΠΑ) 2016/1173 ΤΟΥ ΣΥΜΒΟΥΛΊΟΥ
   της 18ης Ιουλίου 2016
   για την τροποποίηση της απόφασης 2010/788/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 20 Δεκεμβρίου 2010 το Συμβούλιο εξέδωσε την απόφαση 2010/788/ΚΕΠΠΑ (1).

               (2)

               Στις 23 Ιουνίου 2016 το Συμβούλιο Ασφαλείας των Ηνωμένων Εθνών εξέδωσε την απόφαση 2293 (2016) σχετικά με τη Λαϊκή Δημοκρατία του Κονγκό (ΛΔΚ). Η εν λόγω απόφαση προβλέπει ορισμένες τροποποιήσεις των εξαιρέσεων στο εμπάργκο όπλων, καθώς και των κριτηρίων καταχώρισης όσον αφορά τους περιορισμούς στα ταξίδια και τη δέσμευση κεφαλαίων, όπως επιβλήθηκαν με την απόφαση 1807 (2008) του Συμβουλίου Ασφαλείας των Ηνωμένων Εθνών.

               (3)

               Απαιτείται περαιτέρω ενωσιακή δράση προκειμένου να εφαρμοστούν οι εν λόγω τροποποιήσεις,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/788/ΚΕΠΠΑ τροποποιείται ως εξής:

               1)

               το άρθρο 2 παράγραφος 1 τροποποιείται ως εξής:

                           α)

                           το στοιχείο γ) αντικαθίσταται από το ακόλουθο κείμενο:

                                       «γ)

                                       στην προμήθεια, πώληση ή μεταβίβαση μη φονικού στρατιωτικού εξοπλισμού που προορίζεται αποκλειστικά για ανθρωπιστική ή προστατευτική χρήση ή στην παροχή συναφούς προς τον εν λόγω μη φονικό εξοπλισμό τεχνικής βοήθειας και εκπαίδευσης, κατόπιν πρότερης κοινοποίησης στην Επιτροπή Κυρώσεων σύμφωνα με την ΑΣΑΗΕ 1533 (2004) (Επιτροπή Κυρώσεων)·»·

                           β)

                           προστίθεται το ακόλουθο στοιχείο:

                                       «ε)

                                       σε άλλες πωλήσεις και/ή προμήθειες όπλων και συναφούς άψυχου υλικού ή στην παροχή βοήθειας ή προσωπικού, κατόπιν πρότερης έγκρισης της Επιτροπής Κυρώσεων.»·

               2)

               το άρθρο 3 τροποποιείται ως εξής:

                           α)

                           το στοιχείο ε) αντικαθίσταται από το ακόλουθο κείμενο:

                                       «ε)

                                       η συμμετοχή στον σχεδιασμό, την καθοδήγηση ή τη διάπραξη πράξεων στη ΛΔΚ οι οποίες συνιστούν παραβιάσεις ή καταχρήσεις των ανθρώπινων δικαιωμάτων ή παραβιάσεις του διεθνούς ανθρωπιστικού δικαίου, κατά περίπτωση, συμπεριλαμβανομένων των πράξεων που στρέφονται κατά αμάχων, οι οποίες συμπεριλαμβάνουν φόνους και ακρωτηριασμούς, βιασμούς και άλλη σεξουαλική βία, απαγωγές, αναγκαστική εκτόπιση και επιθέσεις σε σχολεία και νοσοκομεία·»·

                           β)

                           το στοιχείο ζ) αντικαθίσταται από το ακόλουθο κείμενο:

                                       «ζ)

                                       η παροχή στήριξης προς άτομα ή οντότητες, συμπεριλαμβανομένων των ένοπλων ομάδων ή εγκληματικών κυκλωμάτων, που εμπλέκονται σε αποσταθεροποιητικές δραστηριότητες στη ΛΔΚ μέσω της παράνομης εκμετάλλευσης ή εμπορίας φυσικών πόρων, συμπεριλαμβανομένου του χρυσού ή των άγριων ζώων, καθώς και των προϊόντων από άγρια ζώα·».

         Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 18 Ιουλίου 2016.

            Για το Συμβούλιο

            Η Πρόεδρος

         F. MOGHERINI

      (1)  Απόφαση 2010/788/ΚΕΠΠΑ του Συμβουλίου, της 20ής Δεκεμβρίου 2010, για την επιβολή περιοριστικών μέτρων κατά της Λαϊκής Δημοκρατίας του Κονγκό και για την κατάργηση της κοινής θέσης 2008/369/ΚΕΠΠΑ (ΕΕ L 336 της 21.12.2010, σ. 30).


title: 2010/703/ΕΕ: Απόφαση των αντιπροσώπων των κυβερνήσεων των κρατών μελών, της 18ης Νοεμβρίου 2010 , για τον διορισμό δικαστή του Γενικού Δικαστηρίου

text:
               23.11.2010

               EL

               Επίσημη Εφημερίδα της Ευρωπαϊκής Ένωσης

               L 306/76

         ΑΠΌΦΑΣΗ ΤΩΝ ΑΝΤΙΠΡΟΣΏΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ
   της 18ης Νοεμβρίου 2010
   για τον διορισμό δικαστή του Γενικού Δικαστηρίου
   (2010/703/ΕΕ)
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 19,
   τη συνθήκη για τη λειτουργία της Ευρωπαϊκής Ένωσης, και ιδίως τα άρθρα 254 και 255,
   Εκτιμώντας τα ακόλουθα:

               (1)

               Σύμφωνα με τις διατάξεις των Συνθηκών, ενδείκνυται να πραγματοποιείται ανά τριετία μερική ανανέωση των δικαστών του Γενικού Δικαστηρίου. Για την περίοδο από την 1η Σεπτεμβρίου 2010 έως τις 31 Αυγούστου 2016, έπρεπε να διορισθούν δεκατέσσερις δικαστές στο Γενικό Δικαστήριο.

               (2)

               Με τις αποφάσεις 2010/362/ΕΕ (1), 2010/400/ΕΕ (2) και 2010/629/ΕΕ (3), η διάσκεψη των αντιπροσώπων των κυβερνήσεων των κρατών μελών διόρισε δεκατρείς δικαστές στο Γενικό Δικαστήριο για την προαναφερόμενη περίοδο.

               (3)

               Έως ότου ολοκληρωθεί η διαδικασία διορισμού του δικαστή στην εναπομένουσα κενή θέση, σύμφωνα με τις διατάξεις της συνθήκης για τη λειτουργία της Ευρωπαϊκής Ένωσης, ο κ. Valeriu CIUCĂ, που είχε διορισθεί δικαστής την 1η Ιανουαρίου 2007, παρέμεινε στα καθήκοντά του μετά τις 31 Αυγούστου 2010.

               (4)

               Η κυβέρνηση της Ρουμανίας πρότεινε την υποψηφιότητα του κ. Andrei POPESCU για την άσκηση των καθηκόντων του δικαστή στο Γενικό Δικαστήριο. Η επιτροπή που έχει συσταθεί δυνάμει του άρθρου 255 της συνθήκης για τη λειτουργία της Ευρωπαϊκής Ένωσης γνωμοδότησε σχετικά με την επάρκεια του υποψηφίου αυτού για την άσκηση των καθηκόντων του δικαστή του Γενικού Δικαστηρίου.

               (5)

               Ενδείκνυται, συνεπώς, να διορισθεί ένα μέλος του Γενικού Δικαστηρίου για την περίοδο από τις 26 Νοεμβρίου 2010 έως τις 31 Αυγούστου 2016,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Andrei POPESCU διορίζεται δικαστής του Γενικού Δικαστηρίου για την περίοδο από τις 26 Νοεμβρίου 2010 έως τις 31 Αυγούστου 2016.
   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 18 Νοεμβρίου 2010.

            Για το Συμβούλιο

            Ο Πρόεδρος

         J. DE RUYT

      (1)  ΕΕ L 163 της 30.6.2010, σ. 41.

      (2)  ΕΕ L 186 της 20.7.2010, σ. 29.

      (3)  ΕΕ L 278 της 22.10.2010, σ. 29.


Avis juridique important

|

31986D0552

86/552/ΕΟΚ: Απόφαση του Συμβουλίου της 15ης Σεπτεμβρίου 1986 για τη σύναψη συμφωνίας υπό μορφή ανταλλαγής επιστολών όσον αφορά τα μη γεωργικά και τα μεταποιημένα γεωργικά προϊόντα που δεν καλύπτονται από τη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Σουηδίας

Επίσημη Εφημερίδα αριθ. L 328 της 22/11/1986 σ. 0030 - 0030

ΑΠΟΦΑΣΗ ΤΟΥ ΣΥΜΒΟΥΛΙΟΥτης 15ης Σεπτεμqρίου 1986για τη  σύναψη συμφωνίας υπό μορφή ανταλλαγής επιστολών όσον αφορά τα μη γεωργικά και τα μεταποιημένα  γεωργικά προϊόντα που δεν καλύπτονται από τη συμφωνία μεταξύ της Ευρωπαϊκής Οικονομικής Κοινότητας  και του Βασιλείου της Σουηδίας(86/552/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ  ΚΟΙΝΟΤΗΤΩΝ, ιΕχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113, τη σύσταση της Επιτροπής, Εκτιμώντας ότι πρέπει να εγκριθεί η συμφωνία υπό μορφή ανταλλαγής επιστολών όσον αφορά τα μη  γεωργικά και τα μεταποιημένα γεωργικά προϊόντα που δεν καλύπτονται από τη συμφωνία μεταξύ της  Ευρωπαϊκής Οικονομικής Κοινότητας και του Βασιλείου της Σουηδίας, προκειμένου να ληφθεί υπόψη η  προσχώρηση του Βασιλείου της Ισπανίας και της Πορτογαλικής Δημοκρατίας στην Κοινότητα, ΑΠΟΦΑΣΙΖΕΙ: ίΑρθρο 1Η συμφωνία υπό μορφή ανταλλαγής επιστολών όσον αφορά τα μη γεωργικά  και τα μεταποιημένα γεωργικά προϊόντα ταοποία δεν καλύπτονται από τη συμφωνία μεταξύ της  Ευρωπαϊκής Οικονομικής Κοινότητας και του Βασιλείου της Σουηδίας, εγκρίνεται εξ ονόματος της  Κοινότητας. Το κείμενο της ανταλλαγής επιστολών επισυνάπτεται στην παρούσα απόφαση. ίΑρθρο 2Ο Πρόεδρος του Συμqουλίου ορίζει το πρόσωπο που είναι αρμόδιο να υπογράψει τη συμφωνία  δεσμεύοντας την Κοινότητα. Βρυξέλλες, 15 Σεπτεμqρίου 1986. Για το ΣυμqούλιοΟ ΠρόεδροςG. HOWESPA:L666UMBG17.97FF: 6UGR;   SETUP: 01;   Hφhe: 327 mm;   36  Zeilen;   1585 Zeichen; Bediener: MIKE   Pr.: C; Kunde: L666


Σημαντική ανακοίνωση νομικού περιεχομένου

|

E1998C0319(01)

Έγκριση κρατικής ενίσχυσης δυνάμει του άρθρου 61 της συμφωνίας για τον ΕΟΧ και του άρθρου 1 παράγραφος 3 του πρωτοκόλλου αριθ. 3 της συμφωνίας για την ίδρυση Εποπτεύουσας Αρχής και Δικαστηρίου Απόφαση περί περιορισμένης παράτασης της ισχύος του χάρτη των ενισχυόμενων περιοχών (Νορβηγία)

Επίσημη Εφημερίδα αριθ. C 084 της 19/03/1998 σ. 0012 - 0012

Έγκριση κρατικής ενίσχυσης δυνάμει του άρθρου 61 της συμφωνίας για τον ΕΟΧ και του άρθρου 1 παράγραφος 3 του πρωτοκόλλου αριθ. 3 της συμφωνίας για την ίδρυση Εποπτεύουσας Αρχής και Δικαστηρίου Απόφαση περί περιορισμένης παράτασης της ισχύος του χάρτη των ενισχυόμενων περιοχών (Νορβηγία) (98/C 84/04)>ΘΕΣΗ ΠΗΝΑΚΑ>


Avis juridique important

|

31989D0055

Απόφαση του Συμβουλίου της 23ης Ιανουαρίου 1989 για τον καθορισμό του αριθμού των υπαλλήλων που μπορούν να αποχωρήσουν οριστικά από την υπηρεσία το 1989

Επίσημη Εφημερίδα αριθ. L 023 της 27/01/1989 σ. 0048 - 0048

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 23ης Ιανουαρίου 1989  για τον καθορισμό του αριθμού των υπαλλήλων που μπορούν να αποχωρήσουν οριστικά από την υπηρεσία το 1989  (89/55/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,  τον κανονισμό (ΕΚΑΧ, ΕΟΚ, Ευρατόμ) αριθ. 3518/85 του Συμβουλίου της 12ης Δεκεμβρίου 1985 για τη θέσπιση ειδικών μέτρων που αφορούν την οριστική λήξη των καθηκόντων υπαλλήλων των Ευρωπαϊκών Κοινοτήτων με την ευκαιρία της προσχώρησης της Ισπανίας και της Πορτογαλίας (1), και ιδίως το άρθρο 2 παράγραφος 2 πρώτο εδάφιο,  την πρόταση της Επιτροπής,  Εκτιμώντας:  ότι πρέπει να καθοριστεί, για κάθε οργανο, ο αριθμός των υπαλλήλων που μπορούν να αποχωρήσουν οριστικά από την υπηρεσία, κατά τη διάρκεια του έτους 1989, υπό τους όρους που προβλέπονται στον κανονισμό (ΕΚΑΧ, ΕΟΚ, Ευρατόμ) αριθ. 3518/85·  ότι επιβάλλεται να εξασφαλιστεί ότι οι δυνατότητες οριστικής αποχώρησης από την υπηρεσία που δεν χρησιμοποιήθηκαν από το 1986 μέχρι το 1988 θα μπορέσουν να χρησιμοποιηθούν το 1989 ή, ενδεχομένως, το 1990, μέσα στα όρια που προβλέπει το άρθρο 2 παράγραφος 1 του εν λόγω κανονισμού,  ΑΠΟΦΑΣΙΖΕΙ:  Άρθρο μόνο  Για το 1989, ο αριθμός των υπαλλήλων, που μπορούν να αποχωρήσουν οριστικά από την υπηρεσία, καθορίζεται ως εξής:  - 45 όσον αφορά το Ευρωπαϊκό Κοινοβούλιο,  - 30 όσον αφορά το Συμβούλιο,  - 45 όσον αφορά την Επιτροπή, στα πλαίσια του προϋπολογισμού λειτουργίας,  - 5 όσον αφορά την Επιτροπή, στα πλαίσια του προϋπολογισμού έρευνας,  - 5 όσον αφορά το Δικαστήριο,  - 3 όσον αφορά την Οικονομική και Κοινωνική Επιτροπή,  - 2 όσον αφορά το Ελεγκτικό Συνέδριο.  Βρυξέλλες, 23 Ιανουαρίου 1989.  Για το Συμβούλιο  Ο Πρόεδρος  F. FERNANDEZ ORDONEZ  (1) ΕΕ αριθ. L 335 της 13. 12. 1985, σ. 56.


Avis juridique important

|

32004D0181

2004/181/ΕΚ: Απόφαση του Συμβουλίου, της 13ης Ιανουαρίου 2004, για υπογραφή και προσωρινή εφαρμογή της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Σλοβενίας σχετικά με το μεταβατικό σύστημα σημείων που πρόκειται να εφαρμοσθεί από την 1η Ιανουαρίου έως τις 30 Απριλίου 2004 στα βαρέα φορτηγά οχήματα που διέρχονται από την Αυστρία

Επίσημη Εφημερίδα αριθ. L 057 της 25/02/2004 σ. 0013 - 0013

Απόφαση του Συμβουλίουτης 13ης Ιανουαρίου 2004για υπογραφή και προσωρινή εφαρμογή της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Σλοβενίας σχετικά με το μεταβατικό σύστημα σημείων που πρόκειται να εφαρμοσθεί από την 1η Ιανουαρίου έως τις 30 Απριλίου 2004 στα βαρέα φορτηγά οχήματα που διέρχονται από την Αυστρία(2004/181/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 71 παράγραφος 1 σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,την πρόταση της Επιτροπής,Εκτιμώντας τα ακόλουθα:(1) Η Επιτροπή διαπραγματεύθηκε συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Σλοβενίας σχετικά με το μεταβατικό σύστημα σημείων που πρόκειται να εφαρμοσθεί στα βαρέα φορτηγά οχήματα που διέρχονται από την Αυστρία.(2) Πρέπει να υπογραφεί η συμφωνία, με την επιφύλαξη της σύναψής της σε μεταγενέστερη ημερομηνία.(3) Πρέπει να προβλεφθούν ρυθμίσεις για την προσωρινή εφαρμογή της συμφωνίας από την 1η Ιανουαρίου 2004,ΑΠΟΦΑΣΙΖΕΙ:Άρθρο 1Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν), εξ ονόματος της Ευρωπαϊκής Κοινότητας, τη συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Σλοβενίας σχετικά με το μεταβατικό σύστημα σημείων που πρόκειται να εφαρμοσθεί από την 1η Ιανουαρίου έως τις 30 Απριλίου 2004 στα βαρέα φορτηγά οχήματα που διέρχονται από την Αυστρία, με την επιφύλαξη ότι η συμφωνία θα συναφθεί σε μεταγενέστερη ημερομηνία.Το κείμενο της συμφωνίας επισυνάπτεται στην παρούσα απόφαση.Άρθρο 2Η συμφωνία που αναφέρεται στο άρθρο 1 εφαρμόζεται προσωρινά από την 1η Ιανουαρίου 2004.Άρθρο 3Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.Βρυξέλλες, 13 Ιανουαρίου 2004.Για το ΣυμβούλιοΟ ΠρόεδροςB. Cowen


title: Απόφαση (ΕΕ) 2017/1701 του Ευρωπαϊκού Κοινοβουλίου, της 27ης Απριλίου 2017, σχετικά με το κλείσιμο των λογαριασμών του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2015

text:
               29.9.2017

               EL

               Επίσημη Εφημερίδα της Ευρωπαϊκής Ένωσης

               L 252/288

         ΑΠΌΦΑΣΗ (ΕΕ) 2017/1701 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 27ης Απριλίου 2017
   σχετικά με το κλείσιμο των λογαριασμών του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2015
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2015,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2015, που συνοδεύεται από την απάντηση του Ιδρύματος (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2015, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 21ης Φεβρουαρίου 2017, σχετικά με τη χορήγηση απαλλαγής στο Ίδρυμα όσον αφορά την εκτέλεση του προϋπολογισμού για το οικονομικό έτος 2015 (05873/2017 — C8-0057/2017),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 1339/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τη σύσταση του Ευρωπαϊκού Ιδρύματος Επαγγελματικής Εκπαίδευσης (4), και ιδίως το άρθρο 17,

               —

               έχοντας υπόψη τον κατ' εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (5), και ιδίως το άρθρο 108,

               —

               έχοντας υπόψη το άρθρο 94 και το παράρτημα IV του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Απασχόλησης και Κοινωνικών Υποθέσεων (A8-0118/2017),

               1.

               εγκρίνει το κλείσιμο των λογαριασμών του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2015·

               2.

               αναθέτει στον πρόεδρό του να διαβιβάσει την παρούσα απόφαση στη διευθύντρια του Ευρωπαϊκού Ιδρύματος Επαγγελματικής Εκπαίδευσης, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Antonio TAJANI

            Ο Γενικός Γραμματέας

         Klaus WELLE

      (1)  ΕΕ C 449 της 1.12.2016, σ. 168.

      (2)  Βλ. υποσημείωση 1.

      (3)  ΕΕ L 298 της 26.10.2012, σ. 1.

      (4)  ΕΕ L 354 της 31.12.2008, σ. 82.

      (5)  ΕΕ L 328 της 7.12.2013, σ. 42.


title: Αίτηση άρσης της ασυλίας του Marek Siwiec Απόφαση του Ευρωπαϊκού Κοινοβουλίου της 20ής Οκτωβρίου 2009 σχετικά με την αίτηση άρσης της ασυλίας του Marek Siwiec (2009/2067(IMM))

text:
               30.9.2010

               EL

               Επίσημη Εφημερίδα της Ευρωπαϊκής Ένωσης

               CE 265/31

         Τρίτη, 20 Οκτωβρίου 2009Αίτηση άρσης της ασυλίας του Marek Siwiec
   P7_TA(2009)0050
   Απόφαση του Ευρωπαϊκού Κοινοβουλίου της 20ής Οκτωβρίου 2009 σχετικά με την αίτηση άρσης της ασυλίας του Marek Siwiec (2009/2067(IMM))
   2010/C 265 E/08

      Το Ευρωπαϊκό Κοινοβούλιο,
   έχοντας υπόψη την αίτηση άρσης της ασυλίας του Marek Siwiec, που διαβίβασε ο Γενικός Εισαγγελέας της Πολωνίας στις 27 Σεπτεμβρίου 2006, και που ανακοινώθηκε στην ολομέλεια στις 10 Απριλίου 2008,
   αφού άκουσε τον Marek Siwiec, σύμφωνα με το άρθρο 7, παράγραφος 3, του Κανονισμού του,
   έχοντας υπόψη το άρθρο 10 του Πρωτοκόλλου της 8ης Απριλίου 1965 περί των προνομίων και ασυλιών των Ευρωπαϊκών Κοινοτήτων, καθώς και το άρθρο 6, παράγραφος 2, της Πράξης της 20ής Σεπτεμβρίου 1976 περί της εκλογής των μελών του Ευρωπαϊκού Κοινοβουλίου με άμεση και καθολική ψηφοφορία,
   έχοντας υπόψη τις αποφάσεις του Δικαστηρίου των Ευρωπαϊκών Κοινοτήτων της 12ης Μαΐου 1964 και της 10ης Ιουλίου 1986 (1),
   έχοντας υπόψη το άρθρο 105 του Συντάγματος της Δημοκρατίας της Πολωνίας της 2ας Απριλίου 1997,
   έχοντας υπόψη το άρθρο 7β, παράγραφος 1 του πολωνικού νόμου της 9ης Μαΐου 1996 σχετικά με την άσκηση της εντολής του βουλευτή ή γερουσιαστή,
   έχοντας υπόψη το άρθρο 6, παράγραφος 2, και το άρθρο 7 του Κανονισμού του,
   έχοντας υπόψη την έκθεση της Επιτροπής Νομικών Θεμάτων (A7-0030/2009),

               A.

               λαμβάνοντας υπόψη ότι έχει κατατεθεί από ιδιώτη μήνυση κατά του Marek Siwiec,

               B.

               λαμβάνοντας υπόψη ότι η χρονική επιλογή της υποβολής της μήνυσης κατά τη διάρκεια προεκλογικής εκστρατείας τρία έτη μετά από την τέλεση των εικαζόμενων αδικημάτων καθώς και οι καθαρά πολιτικοί στόχοι του ιδιώτη που υπέβαλε τη μήνυση, ως εμφαίνεται ιδίως από τα έγγραφα που υπέβαλε ο ίδιος στον Πρόεδρο του Κοινοβουλίου και από το γεγονός ότι ισχυρίζεται ότι ενεργεί εξ ονόματος πολιτών που αντιτίθενται γενικώς στην εκ μέρους του κ. Siwiec άσκηση πολιτικής δραστηριότητας, καταδεικνύουν ότι η άσκηση της ανωτέρω ποινικής διώξεως συνιστά fumus persecutionis, δεδομένου ότι υπάρχουν σοβαροί λόγοι να πιστεύει κανείς ότι οι κατηγορίες κατά του κ. Siwiec διατυπώθηκαν από πολιτικό αντίπαλό του με πρωταρχικό στόχο την υπονόμευση της δραστηριότητάς του ως βουλευτή του Ευρωπαϊκού Κοινοβουλίου,

               1.

               αποφασίζει να μην άρει την ασυλία του Marek Siwiec·

               2.

               αναθέτει στον Πρόεδρό του να διαβιβάσει αμέσως την παρούσα απόφαση και την έκθεση της αρμόδιας επιτροπής του στην αρμόδια αρχή της Δημοκρατίας της Πολωνίας.

      (1)  Υπόθεση 101/63, Wagner κατά Fohrmann και Krier, Ελληνική ειδική έκδοση 1954-1964, σ. 01089 και υπόθεση 149/85 Wybot κατά Faure και άλλων, Συλλογή 1986, σ. 2403.


Avis juridique important

|

31983D0009

83/9/ΕΟΚ: Απόφαση του Συμβουλίου της 17ης Ιανουαρίου 1983 για την περάτωση της διαδικασίας αντιντάμπινγκ που αφορά τις εισαγωγές κωδεΐνης και των αλάτων της, καταγωγής Τσεχοσλοβακίας, Ουγγαρίας, Πολωνίας και Γιουγκοσλαβίας

Επίσημη Εφημερίδα αριθ. L 016 της 20/01/1983 σ. 0030 - 0032

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 17ης Ιανουαρίου 1983  για την περάτωση της διαδικασίας αντιντάμπινγκ που αφορά τις εισαγωγές κωδεΐνης και των αλάτων της, καταγωγής Τσεχοσλοβακίας, Ουγγαρίας, Πολωνίας και Γιουγκοσλαβίας  (83/9/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεως εκ μέρους χωρών μη μελών της Ευρωπαϊκής Οικονομικής Κοινότητας (1), όπως τροποποιήθηκε από τον κανονισμό (ΕΟΚ) αριθ. 1580/82 (2), και ιδίως το άρθρο 9,  την πρόταση της Επιτροπής, μετά από διαβουλεύσεις, στα πλαίσια της συμβουλευτικής επιτροπής που έχει συσταθεί από τον ανωτέρω κανονισμό,  Εκτιμώντας:  ότι στην Επιτροπή υπέβαλαν καταγγελία δύο από τους κυριότερους γερμανούς κατασκευαστές, οι οποίοι παρήγαγαν τότε μεγάλο ποσοστό της συνολικής κοινοτικής παραγωγής κωδεΐνης και των αλάτων της· ότι η καταγγελία περιελάμβανε στοιχεία για την ύπαρξη πρακτικών ντάμπινγκ για ομοειδή προϊόντα καταγωγής Τσεχοσλοβακίας, Ουγγαρίας, Πολωνίας και Γιουγκοσλαβίας, καθώς και για την πρόκληση από αυτά υλικής ζημίας·  ότι, επειδή τα εν λόγω στοιχεία ήταν επαρκή για να δικαιολογήσουν την έναρξη διαδικασίας, η Επιτροπή ανακοίνωσε, με δημοσίευση στην Επίσημη Εφημερίδα των Ευρωπαϊκών Κοινοτήτων (3), την έναρξη διαδικασίας που αφορούσε τις εισαγωγές των προϊόντων αυτών, καταγωγής των εν λόγω χωρών, και ξεκίνησε έρευνα σε κοινοτικό επίπεδο·  ότι η Επιτροπή ενημέρωσε επίσημα τους εξαγωγείς και τους εισαγωγείς, που ήταν γνωστό ότι ενδιαφέρονταν, καθώς και τους αντιπροσώπους των χωρών εξαγωγής και τους καταγγέλλοντες·  ότι η Επιτροπή έδωσε τη δυνατότητα στα αμέσως ενδιαφερόμενα μέρη να καταστήσουν γνωστές γραπτά τις απόψεις τους και να ακουσθούν· ότι όλοι οι εξαγωγείς και εισαγωγείς που είναι γνωστό ότι ενδιαφέρονται επωφελήθηκαν από την ευκαιρία αυτή·  ότι προκειμένου να καθορίσει προκαταρκτικά την ύπαρξη πρακτικών ντάμπινγκ και μιας ζημίας, η Επιτροπή προσπάθησε να συγκεντρώσει και να επαληθεύσει όλες τις πληροφορίες που έκρινε αναγκαίες· ότι η Επιτροπή έπρεπε επίσης να λάβει υπόψη της το γεγονός ότι το εμπόριο της κωδεΐνης και των αλάτων της υπόκειται σε διεθνή έλεγχο, σύμφωνα με τη «Μόνη Σύμβαση» ( Single Convention) του 1961, και ότι, εξαιτίας των περιορισμών στις εισαγωγές που εφαρμόζονταν βάσει της σύμβασης αυτής από τα άλλα Κράτη μέλη, η Ομοσπονδιακή Δημοκρατία της Γερμανίας είναι η μόνη σημαντική αγορά στην Κοινότητα στην οποία τα εν λόγω προϊόντα μπορούν να εισάγονται ελεύθερα·  ότι η Επιτροπή επιθεώρησε τις εγκαταστάσεις του μόνου γιουγκοσλάβου παραγωγού Alkaloid στα Σκόπια και τις εγκαταστάσεις που ανήκουν στους δύο καταγγέλλοντες, Ε. Merck, στο Darmstadt και Boehringer, στο Ingelheim·  ότι, για τον καθορισμό της ύπαρξης ντάμπινγκ, η Επιτροπή έπρεπε να λάβει υπόψη της το γεγονός ότι η Τσεχοσλοβακία, η Ουγγαρία και η Πολωνία δεν είναι χώρες με οικονομία αγοράς·  (ότι, για τον λόγο αυτό, η Επιτροπή έπρεπε να βασίσει τους υπολογισμούς της στην κανονική αξία που υπάρχει σε χώρα με οικονομία αγοράς·ότι, σε σχέση με αυτό, ο καταγγέλλων πρότεινε την εγχώρια τιμή στη Γιουγκοσλαβία· ότι ο ούγγρος εισαγωγέας, αμφισβητώντας την επιλογή της τιμής αυτής σαν βάση για τον υπολογισμό της κανονικής αξίας, υποστήριξε ότι ο προστατευτισμός της γιουγκοσλαβικής αγοράς οδηγούσε σε εσωτερικές τιμές που ήταν τεχνητά υψηλές· ότι, σαν εναλλακτική λύση, ο ούγγρος εξαγωγέας πρότεινε να υπολογισθεί η κανονική αξία βάσει της τιμής εξαγωγής προς την Γερμανία μιας άλλης, τρίτης χώρας, με οικονομία αγοράς· ότι η Επιτροπή θεώρησε ότι το πρόσθετο διοικητικό βάρος, το οποίο θα επιβαλλόταν με τη διεξαγωγή ερευνών σε μία άλλη χώρα με οικονομία αγοράς, δε θα ήταν δικαιολογημένο, εκτός αν ήταν δυνατό να αποδειχθεί ότι θα ήταν σαφώς προτιμότερο και λογικότερο να χρησιμοποιηθεί η κανονική αξία μιας άλλης, τρίτης χώρας, και όχι να χρησιμοποιηθούν οι τιμές ή το κόστος στη Γιουγκοσλαβία· ότι, λαμβάνοντας υπόψη το γεγονός ότι σχεδόν όλες οι χώρες που παράγουν κωδεΐνη προστατεύουν την εσωτερική τους αγορά, η Επιτροπή θεώρησε ακατάλληλη την επιλογή της τιμής εξαγωγής μιας τρίτης χώρας, γιατί υπήρχε πάντοτε η δυνατότητα να ασκείται σ' αυτή πρακτική ντάμπινγκ και γιατί δεν υπήρχε λόγος διακρίσεως μεταξύ της Γιουγκοσλαβίας και των άλλων τριών ενδιαφερομένων χωρών με το να λαμβάνονται σαν βάση για την κανονική αξία στη μια περίπτωση οι εσωτερικές τιμές, για τις οποίες υπήρχε ο ισχυρισμός ότι ήταν τεχνητά υψηλές, και στις άλλες περιπτώσεις οι χαμηλότερες εξαγωγικές τιμές, οι οποίες επομένως ήταν αποτέλεσμα πρακτικής ντάμπινγκ· ότι η Επιτροπή, κατά συνέπεια, επειδή δεν προβλήθηκαν άλλες αντιρρήσεις όσον αφορά τη γιουγκοσλαβική τιμή, έχει στηρίξει τον προκαταρκτικό καθορισμό της κανονικής αξίας στην εσωτερική τιμή στη Γιουγκοσλαβία για την περίοδο από την 1η Ιανουαρίου 1980 μέχρι τις 31 Μαρτίου 1981 ·  ότι οι τιμές εξαγωγής για τον τσεχοσλοβάκο εξαγωγέα Chemapol, τον ούγγρο εξαγωγέα Medimpex, τον πολωνό εξαγωγέα Ciech και το γιουγκοσλάβο εξαγωγέα Alkaloid καθορίστηκαν βάσει των πληροφοριών που ελήφθησαν από τις επιχειρήσεις αυτές· ότι στην περίπτωση του Alkaloid τα στοιχεία αυτά εξακριβώθηκαν επί τόπου, ενώ, όσον αφορά τους άλλους εξαγωγείς, οι τιμές cif ελέγχθηκαν με αναφορά στις επίσημες γερμανικές στατιστικές εισαγωγών·  ότι η κανονική αξία συγκρίθηκε με τις τιμές εξαγωγής των τεσσάρων εξαγωγικών επιχειρήσεων· ότι οι συγκρίσεις αυτές έγιναν στο στάδιο «εξόδου από το εργοστάσιο» για τις πωλήσεις που πραγματοποιήθηκαν από την 1η Ιανουαρίου 1980 μέχρι τις 31 Μαρτίου 1981· ότι αυτή η προκαταρκτική έρευνα έδειξε ότι υπάρχουν περιθώρια ντάμπινγκ ύψους 93,6 % για την Alkaloid, 94,3 % για την Chemapol, 99,8 % για τη Medimpex και 87,5 % για την Ciech·  ότι, όσον αφορά τη ζημία που προκλήθηκε στις κοινοτικές επιχειρήσεις από τις εισαγωγές που αποτέλεσαν αντικείμενο ντάμπινγκ, τα στοιχεία που παρασχέθηκαν στην Επιτροπή κατά τη διάρκεια της προκαταρκτικής έρευνας δείχνουν ότι οι εισαγωγές από την Πολωνία στην Ομοσπονδιακή Δημοκρατία της Γερμανίας αυξήθηκαν από 500 χγρ. το 1978 σε 2 645 χγρ. το 1980· ότι κατά τη διάρκεια της ίδιας περιόδου οι εισαγωγές από την Τσεχοσλοβακία στην ίδια χώρα αυξήθηκαν από 400 χγρ. σε 620 χγρ. και οι εισαγωγές από την Ουγγαρία από 0 σε 200 χγρ., αφού έφτασαν το ανώτατο όριο των 650 χγρ. το 1979· ότι οι εισαγωγές από τη Γιουγκοσλαβία αυξήθηκαν από 275 χγρ. το 1978 σε 3 164 χγρ. το 1979 και ξαναμειώθηκαν σε 450 χγρ. το 1980·  ότι το 1980 οι πολωνικές εξαγωγές αντιπροσώπευαν το 11,6 % και οι τσεχοσλοβακικές εξαγωγές το 2,7 % της γερμανικής αγοράς· ότι το ποσοστό της αγοράς, που κατείχαν οι ουγγρικές εξαγωγές, μειώθηκε από 3,2 % το 1979 σε 0,9 % το 1980 και κατά την ίδια περίοδο το γιουγκοσλαβικό ποσοστό στην αγορά μειώθηκε από 15,4 % σε 2 %·  ότι οι τιμές των εισαγωγών, που απετέλεσαν αντικείμενο πρακτικών ντάμπινγκ, ήταν αισθητά χαμηλότερες από τις τιμές που εφάρμοζαν οι δύο καταγγέλλοντες γερμανοί παραγωγοί· ότι το 1980 οι μέσες τιμές των πολωνικών εισαγωγών, ήταν χαμηλότερες περισσότερο από 41 % από τις τιμές πωλήσεως που εφάρμοζαν οι δύο γερμανοί παραγωγοί· ότι το αντίστοιχο ποσοστό, κατά το οποίο οι τιμές των άλλων εξαγωγέων ήταν χαμηλότερες από τις τιμές πωλήσεως των δύο γερμανών παραγωγών, ήταν 32 % για τις τσεχοσλοβακικές εξαγωγές, 43 % για τις ουγγρικές και 34 % για τις γιουγκοσλαβικές·  ότι η επίδραση, που οι τιμές αυτές έχουν στη γερμανική βιομηχανία, έχει συμβάλει στο να υπάρξει μια δραματική πτώση στο τμήμα της αγοράς που κατείχαν οι καταγγέλλοντες από 23 % το 1978 σε 6,3 % το 1980, ενώ ο όγκος των πωλήσεων μειώθηκε κατά 90 % και η μέση περίοδος αποθηκεύσεως στις εγκαταστάσεις των καταγγελλόντων από 150 ημέρες περίπου το 1978 μειώθηκε σε 960 ημέρες το 1980· ότι και οι δύο καταγγέλλοντες, εξαιτίας των ιδιαίτερα χαμηλών επιπέδων τιμών, υπέστησαν σοβαρές ζημίες το 1979 και το 1980 και αναγκάστηκαν να σταματήσουν την παραγωγή τους και να μειώσουν το εργατικό τους δυναμικό κατά 50 %·  ότι η Επιτροπή έχει επίσης εξετάσει το αν η ζημία έχει προκληθεί από άλλους παράγοντες, όπως ο όγκος και οι τιμές των εισαγωγών από άλλες χώρες, οι οποίες ανεξάρτητα ή σε συνδυασμό επηρεάζουν επίσης αρνητικά τους καταγγέλλοντες· ότι οι εισαγωγές στην Ομοσπονδιακή Δημοκρατία της Γερμανίας από άλλα Κράτη μέλη έχουν επίσης αυξηθεί από 6 946,5 χγρ. το 1978 σε 10 572 χγρ. το 1980· ότι κατά τη διάρκεια της ίδιας περιόδου το τμήμα της αγοράς που κατέχουν αυτές οι εισαγωγές έχει αυξηθεί από 35,7 % σε 46,4 %· ότι το 1980 η μέση τιμή αυτών των εισαγωγών ήταν περισσότερο από 39 % χαμηλότερη από τις μέσες εγχώριες τιμές πωλήσεως των δύο γερμανικών επιχειρήσεων·  ότι, επιπλέον, το 1977 οι τιμές εισαγωγής των σχετικών προϊόντων καταγωγής χωρών, που αποτελούσαν αντικείμενο των εν λόγω διαδικασιών, ήταν αρκετά ψηλότερες από τη συγκρίσιμη τιμή των προϊόντων καταγωγής άλλων Κρατών μελών· ότι το 1978, ενώ η διαφορά μεταξύ του επιπέδου των τιμών των διαφόρων εισαγωγών γενικά διετηρείτο, συνέπεσε η μεγάλη πτώση των τιμών των εισαγωγών κάθε καταγωγής με την αύξηση του τμήματος της αγοράς που κατείχαν οι εισαγωγές που προέρχονταν από τα Κράτη μέλη από 31,9 % σε 35,7 %·  ότι με τις συνθήκες αυτές, φαίνεται ότι οι εισαγωγές από τα άλλα Κράτη μέλη έχουν αποτελέσει την κύρια αιτία της ζημίας και είναι δύσκολο να λεχθεί αν οι εισαγωγές από την Τσεχοσλοβακία, την Ουγγαρία, την Πολωνία και τη Γιουγκοσλαβία, εξεταζόμενες ξεχωριστά, έχουν προκαλέσει μια δυνάμενη να εκτιμηθεί ζημία στην ενδιαφερόμενη κοινοτική βιομηχανία·  ότι, επιπλέον, τα συμφέροντα της Κοινότητας δεν απαιτούν την κοινοτική παρέμβαση εναντίον των εισαγωγών που αποτελούν αντικείμενο ντάμπιγκ, κατά τη διάρκεια που άλλα Κράτη μέλη, ενώ διατηρούν τους περιορισμούς των εισαγωγών, συνεχίζουν να εξάγουν κωδεΐνη σε χαμηλή τιμή στην Ομοσπονδιακή Δημοκρατία της Γερμανίας· ότι οποιοσδήποτε περιορισμός των εισαγωγών που προέρχονται από τις τέσσερις ενδιαφερόμενες χώρες θα κατέληγε πιθανά μόνο στο να τις αντικαταστήσει από εισαγωγές σε χαμηλή τιμή από την υπόλοιπη Κοινότητα, όπως συνέβη μεταξύ του 1979 και του 1980, όταν συνέπεσε η αύξηση κατά 7,3 % των εισαγωγών καταγωγής Κοινότητας με τη μείωση κατά 8,9 % των εισαγωγών από τις τέσσερις ενδιαφερόμενες χώρες·  ότι η Επιτροπή κρίνει για τους λόγους αυτούς ότι πρέπει να τερματισθεί η διαδικασία· ότι, ωστόσο, ένα Κράτος μέλος έχει εγείρει αντιρρήσεις στη συμβουλευτική επιτροπή· ότι, επομένως, η Επιτροπή έχει παραπέμψει την υπόθεση στο Συμβούλιο·  ότι βάσει των προαναφερθέντων στοιχείων κρίθηκε ότι οποιαδήποτε ενέργεια εναντίον των εισαγωγών, που έχουν θεωρηθεί ότι αποτελούν αντικείμενο ντάμπινγκ, δεν θα ανακούφιζε τις καταγγέλλουσες επιχειρήσεις και επομένως δεν είναι σύμφωνο προς τα συμφέροντα της Κοινότητας να ληφθούν στο στάδιο αυτό προστατευτικά μέτρα εναντίον των εισαγωγών αυτών· ότι με τις συνθήκες αυτές πρέπει να τερματισθεί η διαδικασία που αφορά τις εισαγωγές κωδεΐνης και των αλάτων της καταγωγής Τσεχοσλοβακίας, Ουγγαρίας, Πολωνίας και Γιουγκοσλαβίας,  ΑΠΟΦΑΣΙΖΕΙ:  Άρθρο 1  Η διαδικασία αντιντάμπιγκ που αφορά τις εισαγωγές κωδεΐνης και των αλάτων της, καταγωγής Τσεχοσλοβακίας, Ουγγαρίας, Πολωνίας και Γιουγκοσλαβίας, τερματίζεται.  Έγινε στις Βρυξέλλες, στις 17 Ιανουαρίου 1983.  Για το Συμβούλιο  Ο Πρόεδρος  J. ERTL  (1) ΕΕ αριθ. L 339 της 31. 12. 1979, σ. 1.  (2) ΕΕ αριθ. L 178 της 22. 6. 1982, σ. 9.  (3) ΕΕ αριθ. C 71 της 1. 4. 1981, σ. 2.


title: 2011/477/ΕΕ: Απόφαση της Επιτροπής, της 27ης Ιουλίου 2011 , σχετικά με τις απαιτήσεις ασφάλειας που πρέπει να περιλαμβάνουν τα ευρωπαϊκά πρότυπα για την αντιμετώπιση ορισμένων κινδύνων που παρουσιάζουν για τα παιδιά οι εσωτερικές περσίδες, τα καλύμματα παραθύρων με κορδόνια και οι διατάξεις ασφάλειας σύμφωνα με την οδηγία 2001/95/ΕΚ του Ευρωπαϊκού Κοινοβουλίου και του Συμβουλίου  Κείμενο που παρουσιάζει ενδιαφέρον για τον ΕΟΧ

text:
               28.7.2011

               EL

               Επίσημη Εφημερίδα της Ευρωπαϊκής Ένωσης

               L 196/21

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 27ης Ιουλίου 2011
   σχετικά με τις απαιτήσεις ασφάλειας που πρέπει να περιλαμβάνουν τα ευρωπαϊκά πρότυπα για την αντιμετώπιση ορισμένων κινδύνων που παρουσιάζουν για τα παιδιά οι εσωτερικές περσίδες, τα καλύμματα παραθύρων με κορδόνια και οι διατάξεις ασφάλειας σύμφωνα με την οδηγία 2001/95/ΕΚ του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   (2011/477/ΕΕ)
   ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2001/95/ΕΚ του Ευρωπαϊκού Κοινοβουλίου και του Συμβουλίου, της 3ης Δεκεμβρίου 2001, για τη γενική ασφάλεια των προϊόντων (1), και ιδίως το άρθρο 4 παράγραφος 1 στοιχείο α),
   Εκτιμώντας τα ακόλουθα:

               (1)

               Σύμφωνα με το άρθρο 3 παράγραφος 2 δεύτερο εδάφιο της οδηγίας 2001/95/ΕΚ, ένα προϊόν θεωρείται ασφαλές όταν τηρεί τα μη υποχρεωτικά εθνικά πρότυπα που αποτελούν μεταφορά ευρωπαϊκών προτύπων, τα στοιχεία αναφοράς των οποίων έχουν δημοσιευθεί στην Επιτροπή στην Επίσημη Εφημερίδα της Ευρωπαϊκής Ένωσης.

               (2)

               Τα εν λόγω ευρωπαϊκά πρότυπα πρέπει να θεσπιστούν από ευρωπαϊκούς οργανισμούς τυποποίησης με βάση ειδικές απαιτήσεις ασφάλειας που καθορίζει η Επιτροπή.

               (3)

               Πολλές κατοικίες έχουν περσίδες και άλλα καλύμματα παραθύρων με κορδόνια για το ανέβασμα ή το κατέβασμα του προϊόντος (κορδόνι χειρισμού) ή για τη σύνδεση των διαφόρων μερών του (εσωτερικό κορδόνι). Αυτά τα κορδόνια προκαλούν κίνδυνο στραγγαλισμού για τα παιδιά, επειδή μπορεί να σχηματιστούν βρόχοι μέσα στους οποίους τα παιδιά μπορεί να παγιδευτούν όταν παίζουν κοντά στο παράθυρο. Επίσης, τα παιδιά ενδέχεται να ανεβούν στα περβάζια των παραθύρων ή στα έπιπλα για να φτάσουν τα κορδόνια. Ατυχήματα μπορούν επίσης να συμβούν όταν τα κρεβάτια ή τα παιδικά κρεβάτια είναι κοντά σε παράθυρα και τα κορδόνια είναι προσιτά στα παιδιά.

               (4)

               Το 1998 από μια έρευνα σε δείγμα νοσοκομείων στα 15 κράτη μέλη της Ευρωπαϊκής Ένωσης προέκυψε ότι 129 παιδιά είχαν νοσηλευτεί ύστερα από τραυματισμό που προκλήθηκε από βρόχο σε κορδόνι περσίδων ή σε κορδόνι κουρτίνας (2). Στο Ηνωμένο Βασίλειο εκτιμάται ότι ένα ή δύο παιδιά πεθαίνουν κάθε χρόνο επειδή παγιδεύονται στα κορδόνια περσίδων. Πιο πρόσφατα, η Επιτροπή πληροφορήθηκε ότι κατά την περίοδο 2008-2010 συνέβησαν στην Ιρλανδία, τη Φινλανδία, τις Κάτω Χώρες, το Ηνωμένο Βασίλειο και την Τουρκία δέκα θανατηφόρα ατυχήματα με παιδιά ηλικίας από 15 έως 36 μηνών. Στις Ηνωμένες Πολιτείες αναφέρθηκε ότι από το 1999 έχουν συμβεί 119 θανατηφόρα ατυχήματα και 111 παρ’ ολίγον ατυχήματα εξαιτίας κορδονιών σε καλύμματα παραθύρων. Στον Καναδά, από το 1986,28 θανατηφόρα ατυχήματα και 23 παρ’ ολίγον ατυχήματα συνδέθηκαν με τα εν λόγω προϊόντα. Στην Αυστραλία, από το 2000, τουλάχιστον δέκα παιδιά ήταν θύματα ατυχημάτων στραγγαλισμού με κορδόνια σε περσίδες (3). Ωστόσο, επειδή πολλά από αυτά τα ατυχήματα δεν δηλώνονται, αυτοί οι αριθμοί απεικονίζουν μόνον ένα μέρος του προβλήματος (4).

               (5)

               Από την έρευνα προκύπτει ότι οι περισσότεροι θάνατοι από ατυχήματα με κορδόνια περσίδων συμβαίνουν σε υπνοδωμάτια και τα παιδιά είναι ηλικίας από 16 έως 36 μηνών. Περισσότερα από τα μισά από αυτά τα ατυχήματα συμβαίνουν σε παιδιά ηλικίας περίπου 23 μηνών. Παρόλο που σε αυτή την ηλικία τα παιδιά έχουν αναπτύξει όλες τις κινητικές τους ικανότητες, δυσκολεύονται να ελευθερωθούν αν τυλιχτεί γύρω τους κορδόνι, επειδή το κεφάλι τους είναι βαρύτερο αναλογικά με το σώμα σε σύγκριση με τους ενήλικες, και δεν έχει ακόμη αναπτυχθεί πλήρως ο έλεγχος των μυών τους. Επίσης, η τραχεία τους δεν έχει αναπτυχθεί ακόμη πλήρως και είναι συνεπώς μικρότερη και λιγότερο άκαμπτη από αυτήν των ενηλίκων και των μεγαλύτερων παιδιών, με αποτέλεσμα να παθαίνουν ασφυξία πιο γρήγορα αν συσφιχτεί ο λαιμός τους (5).

               (6)

               Το ευρωπαϊκό πρότυπο EN 13120:2009 περιέχει απαιτήσεις επιδόσεων και ασφάλειας για εσωτερικές περσίδες. Ωστόσο, ορισμένα μοντέλα περσίδων, τα οποία έχουν συνδεθεί με ατυχήματα, δεν περιλαμβάνονται στο πεδίο εφαρμογής αυτού του προτύπου.

               (7)

               Το ευρωπαϊκό πρότυπο EN 13120:2009 αφορά τις χειροκίνητες και τις ηλεκτροκίνητες εσωτερικές περσίδες· οι τελευταίες καλύπτονται σε συνδυασμό με την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, σχετικά με τα μηχανήματα (6). Ωστόσο, αυτή η οδηγία δεν καλύπτει την ασφάλεια των παιδιών σε σχέση με τον ειδικό κίνδυνο του στραγγαλισμού και δεν εφαρμόζεται στις χειροκίνητες περσίδες με κορδόνια.

               (8)

               Η ηλεκτροκίνηση μπορεί να εξαλείψει τους κινδύνους που σχετίζονται με τα κορδόνια χειρισμού, αλλά όχι τους κινδύνους που σχετίζονται με τα εσωτερικά κορδόνια.

               (9)

               Άλλα καλύμματα παραθύρων με επικίνδυνα κορδόνια με ελεύθερα άκρα προκαλούν παρόμοιο κίνδυνο για τα παιδιά.

               (10)

               Οι εκθέσεις για τα ατυχήματα που σχετίζονται με κορδόνια αναφέρουν ότι η αιτία του θανάτου είναι η εσωτερική ασφυξία. Τα υφιστάμενα ευρωπαϊκά πρότυπα σχετικά με καλύμματα παραθύρων και τις περσίδες δεν περιλαμβάνουν απαιτήσεις για την αντιμετώπιση αυτού του κινδύνου.

               (11)

               Για να προληφθεί ο κίνδυνος λόγω κακής εγκατάστασης ή της έλλειψης εγκατάστασης, οι κατασκευαστές θα πρέπει να βελτιώσουν τον σχεδιασμό των διατάξεων ασφαλείας ή των καλυμμάτων για παράθυρα έτσι ώστε το προϊόν να μην μπορεί να χρησιμοποιηθεί αν η εγκατάσταση δεν είναι σωστή.

               (12)

               Επομένως, είναι αναγκαίο να καθοριστούν απαιτήσεις ασφάλειας για να εξασφαλιστεί ότι οι εσωτερικές περσίδες και άλλα καλύμματα παραθύρων με κορδόνια είναι εγγενώς ασφαλή για τα παιδιά, και ότι εξαλείφουν τον κίνδυνο στραγγαλισμού και εσωτερικής ασφυξίας λόγω κορδονιών και μικρών μερών που είναι εύκολα προσβάσιμα.

               (13)

               Εκτός από τις απαιτήσεις σχετικά με την ασφαλή λειτουργία των καλυμμάτων παραθύρων με κορδόνια και των περσίδων, πρέπει επίσης να εκπονηθούν για τις διατάξεις ασφαλείας απαιτήσεις και πληροφορίες για την ασφάλεια του προϊόντος.

               (14)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί δυνάμει του άρθρου 15 της οδηγίας 2001/95/ΕΚ και ούτε το Ευρωπαϊκό Κοινοβούλιο ούτε το Συμβούλιο αντιτάχθηκαν σε αυτά,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Για τους σκοπούς της παρούσας απόφασης, ισχύουν οι ακόλουθοι ορισμοί:

               α)

               «εσωτερικές περσίδες» είναι κάλυμμα παραθύρου που τοποθετείται σε οποιοδήποτε σημείο στην εσωτερική επιφάνεια του κτιρίου·

               β)

               «κάλυμμα παραθύρου με κορδόνια» είναι προϊόν που χρησιμοποιείται για την κάλυψη παραθύρου, εκτός των εσωτερικών περσίδων, με χαρακτηριστικό τα κορδόνια με ελεύθερα άκρα. Το κάλυμμα παραθύρου μπορεί να τοποθετηθεί στο εξωτερικό του παραθύρου ή στο μεταξύ δύο φύλλων παραθύρου ή μπροστά στο παράθυρο·

               γ)

               «επικίνδυνος βρόχος» είναι ο βρόχος που σχηματίζει ένα κορδόνι, μια αλυσίδα ή παρόμοιο με αυτά, με ελεύθερα άκρα, σε συνδυασμό ή όχι με ύφασμα, και μπορεί να τυλιχτεί γύρω από το κεφάλι ή τον λαιμό ενός νηπίου και να δημιουργήσει κίνδυνο στραγγαλισμού.

               δ)

               «διάταξη ασφαλείας» είναι μια διάταξη ή κατασκευή σχεδιασμένη έτσι ώστε να προστατεύει ένα νήπιο από τον κίνδυνο στραγγαλισμού, π.χ. προλαμβάνοντας τον σχηματισμό επικίνδυνων βρόχων σε κορδόνι ή αλυσίδα, διασπώντας έναν επικίνδυνο βρόχο, ξεμπλέκοντας ένα κορδόνι ή μια αλυσίδα σε περίπτωση σχηματισμού επικίνδυνου βρόχου ή, όταν το κορδόνι ή η αλυσίδα υφίσταται βάρος, καθιστώντας το κορδόνι ή την αλυσίδα απροσπέλαστα για τα παιδιά και προλαμβάνοντας την παγίδευση στο κορδόνι·

               ε)

               «προσπελάσιμο(-α, -ες) κορδόνι (κορδόνια), αλυσίδα (αλυσίδες), αλυσίδα με σφαιρίδια (αλυσίδες με σφαιρίδια) ή παρόμοια» είναι κορδόνι (κορδόνια), αλυσίδα (αλυσίδες), αλυσίδα με σφαιρίδια (αλυσίδες με σφαιρίδια) ή παρόμοια, με ελεύθερα άκρα, τα οποία βρίσκονται στο εμπρόσθιο, οπίσθιο ή πλαϊνό μέρος περσίδων ή καλύμματος παραθύρων, και είναι προσπελάσιμο(-α, -ες) και μπορεί να το (τα, τις) τραβήξει ένα νήπιο, και να δημιουργηθεί κίνδυνος στραγγαλισμού. Το ύψος δεν θεωρείται ότι περιορίζει την προσπέλαση.

         Άρθρο 2
   Οι απαιτήσεις ασφάλειας για εσωτερικές περσίδες, καλύμματα παραθύρων με κορδόνια και διατάξεις ασφαλείας που πρέπει να περιλαμβάνουν τα ευρωπαϊκά πρότυπα βάσει του άρθρου 4 της οδηγίας 2001/95/ΕΚ καθορίζονται στο παράρτημα της παρούσας απόφασης.
   Άρθρο 3
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 27 Ιουλίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 11 της 15.1.2002, σ. 4.

      (2)  http://ec.europa.eu/consumers/reports/rights_child_safety_prod.pdf

      (3)  http://www.ocba.sa.gov.au/productsafety/warning/blindcords.html

      (4)  http://www.cpsc.gov/CPSCPUB/PREREL/PRHTML97/97136.html

      (5)  http://www.rospa.com/about/currentcampaigns/blindcords/

      (6)  ΕΕ L 157 της 9.6.2006, σ. 24.

      ΠΑΡΑΡΤΗΜΑ

         Απαιτήσεις ασφάλειας για εσωτερικές περσίδες, καλύμματα παραθύρων με κορδόνια και διατάξεις ασφαλείας

      1.   ΠΕΔΙΟ ΕΦΑΡΜΟΓΗΣ
      Οι απαιτήσεις ασφάλειας που απαριθμούνται λεπτομερώς στο παρόν έγγραφο εφαρμόζονται σε όλες τις εσωτερικές περσίδες και καλύμματα παραθύρων με κορδόνια ανεξάρτητα από το σχέδιο και τη φύση των χρησιμοποιούμενων υλικών, όπως:

                  —

                  βενετικά στορ,

                  —

                  ρόλερ,

                  —

                  κατακόρυφες περσίδες,

                  —

                  πλισέ και κυψελωτές περσίδες,

                  —

                  συστήματα σκίασης ρόμαν,

                  —

                  πτυχωτά ρολά (μπαλούν)/ρολοκουρτίνες,

                  —

                  πάνελ,

                  —

                  παντζούρια εσωτερικά,

                  —

                  περσίδες περιστρεφόμενες.

            Οι κουρτίνες, οι εντομοαπωθητικές σίτες και οι περσίδες που είναι ενσωματωμένες στο κούφωμα, όταν ο χειρισμός τους γίνεται με κορδόνια, αλυσίδες και αλυσίδες με σφαιρίδια ή παρόμοια, που είναι προσπελάσιμα και σχηματίζουν επικίνδυνο βρόχο, πρέπει επίσης να πληρούν αυτές τις απαιτήσεις.
      Οι εν λόγω απαιτήσεις ασφάλειας αναφέρονται σε παιδιά («νήπια») ηλικίας από 0 έως 42 μηνών τουλάχιστον.
      2.   ΑΠΑΙΤΗΣΕΙΣ
      Κατά τον καθορισμό των απαιτήσεων επιδόσεων για τις εσωτερικές περσίδες και τα καλύμματα παραθύρων με κορδόνια, είναι σημαντικό να εξεταστούν οι ευλόγως προβλέψιμες συνθήκες χρήσης τους και οι πιθανοί κίνδυνοι που μπορεί να προκύψουν από προσπελάσιμο(-α, -ες) στα παιδιά κορδόνι (κορδόνια), αλυσίδα (αλυσίδες), αλυσίδα με σφαιρίδια (αλυσίδες με σφαιρίδια) ή παρόμοια.
      Για να μειωθεί ο κίνδυνος στραγγαλισμού και εσωτερικής ασφυξίας, οι εσωτερικές περσίδες (και τα καλύμματα παραθύρων με κορδόνια) είναι σχεδιασμένες κατά τρόπο που να εξασφαλίζεται ότι είναι εγγενώς ασφαλείς. Με βάση την πρόοδο της επιστήμης και της τεχνολογίας, εξετάζεται κάθε πιθανό μέσο για τον ασφαλή σχεδιασμό του προϊόντος όταν χρησιμοποιείται σε όλα τα ευλόγως προβλέψιμα περιβάλλοντα στα οποία έχει πρόσβαση το παιδί ή είναι πιθανόν να βρεθεί, όπως, για παράδειγμα, κατοικίες, ξενοδοχεία, νοσοκομεία, εκκλησίες, καταστήματα, σχολεία, παιδικοί σταθμοί και δημόσιοι χώροι γενικά. Οι περσίδες και τα καλύμματα παραθύρων που προορίζονται να τοποθετηθούν σε γραφεία ή άλλο χώρο, ο οποίος υφίσταται μετατροπή του αρχικού του προορισμού και όπου είναι πιθανό να είναι παρόντα μικρά παιδιά, πρέπει επίσης να πληρούν τις παρούσες απαιτήσεις.
      Οι εσωτερικές περσίδες και τα καλύμματα παραθύρων με κορδόνια που έχουν προσπελάσιμο (-α, -ες) κορδόνι (κορδόνια), αλυσίδα (αλυσίδες), αλυσίδα με σφαιρίδια (αλυσίδες με σφαιρίδια) ή παρόμοια πρέπει να πληρούν τις ακόλουθες ελάχιστες απαιτήσεις:

                  1.

                  το (τα) κορδόνι (κορδόνια), η (οι) αλυσίδα (αλυσίδες), η (οι) αλυσίδα με σφαιρίδια(αλυσίδες με σφαιρίδια) και παρόμοια δεν πρέπει να σχηματίζουν επικίνδυνο βρόχο·

                  2.

                  αν ο σχεδιασμός του προϊόντος δεν εξαλείφει τον κίνδυνο να σχηματιστεί επικίνδυνος βρόχος, το προϊόν παρέχεται με κατάλληλη διάταξη ασφαλείας που ελαχιστοποιεί τον κίνδυνο στραγγαλισμού·

                  3.

                  οι διατάξεις ασφαλείας παρέχονται ως αναπόσπαστο μέρος του προϊόντος·

                  4.

                  οι διατάξεις ασφαλείας που δεν αποτελούν αναπόσπαστο μέρος του προϊόντος (όπως οι πήχεις στερέωσης) τοποθετούνται εκ των προτέρων στο (στα) κορδόνι (κορδόνια) χειρισμού ή στην (στις) αλυσίδα (αλυσίδες) ή στην (στις) αλυσίδα με σφαιρίδια (αλυσίδες με σφαιρίδια) των περσίδων ή του καλύμματος παραθύρου. Επιπλέον, σε ευδιάκριτο σημείο της διάταξης ασφαλείας τοποθετείται προειδοποίηση που περιλαμβάνει τουλάχιστον το ακόλουθο μήνυμα: «Υπάρχει κίνδυνος στραγγαλισμού των παιδιών αν δεν τοποθετήσετε αυτή τη διάταξη. Διαβάστε προσεκτικά και ακολουθήστε τις οδηγίες για την τοποθέτηση της διάταξης. Να χρησιμοποιείτε πάντα τη διάταξη ασφαλείας για να μένουν τα κορδόνια ή οι αλυσίδες μακριά από τα παιδιά».

                  5.

                  αν υπάρχει(-ουν) διάταξη ασφαλείας (διατάξεις ασφαλείας), πρέπει να είναι ανθεκτική(-ές) στον χειρισμό από μικρά παιδιά. Επιπλέον, η διάταξη ασφαλείας (οι διατάξεις ασφαλείας) δεν πρέπει να προκαλεί(-ούν) κίνδυνο σωματικής βλάβης στα παιδιά, για παράδειγμα λόγω αιχμηρών ακμών, εγκλωβισμού των δακτύλων ή προεξεχόντων μερών. Οι διατάξεις ασφαλείας πρέπει επίσης να υφίστανται με επιτυχία τη δοκιμή αντοχής και τη δοκιμή καταπόνησης (συνήθης φθορά) και πρέπει να είναι ανθεκτικές στον χρόνο και στην έκθεση στις καιρικές συνθήκες. Από τη διάταξη ασφαλείας δεν πρέπει να αποκολλώνται μικρά μέρη που μπορούν να προκαλέσουν εσωτερική ασφυξία στο παιδί·

                  6.

                  από το (τα) κορδόνι (κορδόνια), την (τις) αλυσίδα (αλυσίδες), την (τις) αλυσίδα με σφαιρίδια (αλυσίδες με σφαιρίδια) και τα παρόμοια δεν πρέπει να αποκολλώνται μικρά μέρη που μπορούν να προκαλέσουν εσωτερική ασφυξία στο παιδί.

            3.   ΠΛΗΡΟΦΟΡΙΕΣ ΓΙΑ ΤΗΝ ΑΣΦΑΛΕΙΑ ΤΟΥ ΠΡΟΪΟΝΤΟΣ
      Πρέπει να παρέχονται προειδοποιήσεις, επάνω στη συσκευασία, με τρόπο σαφή και ευδιάκριτο, στο σημείο πώλησης, επάνω στο προϊόν και στις οδηγίες χρήσης. Οι προειδοποιήσεις πρέπει να περιλαμβάνουν τουλάχιστον τα ακόλουθα:

                  —

                  «Οι βρόχοι που σχηματίζονται σε κορδόνια, αλυσίδες και ιμάντες που χρησιμοποιούνται για τη λειτουργία του προϊόντος έχουν προκαλέσει τον στραγγαλισμό μικρών παιδιών.»

                  —

                  «Για την αποφυγή του στραγγαλισμού και του πνιγμού, τα κορδόνια πρέπει να τοποθετούνται μακριά από τα μικρά παιδιά. Τα κορδόνια μπορεί να τυλιχτούν γύρω από τον λαιμό ενός παιδιού.»

                  —

                  «Απομακρύνετε τα κρεβάτια, τα παιδικά κρεβάτια και τα έπιπλα από τα κορδόνια των καλυμμάτων παραθύρων.»

                  —

                  «Μη δένετε τα κορδόνια μεταξύ τους. Βεβαιωθείτε ότι τα κορδόνια δεν διαπλέκονται και δεν σχηματίζουν βρόχο.».

            Στις προειδοποιήσεις πρέπει να περιλαμβάνεται το σχετικό εικονόγραμμα.
      Επάνω στο προϊόν πρέπει επίσης να αναγράφεται η επωνυμία και το εμπορικό σήμα του κατασκευαστή ή του εισαγωγέα και του επαγγελματία τεχνικού τοποθέτησης (εφόσον υπάρχει).
      Οι οδηγίες συναρμολόγησης, εγκατάστασης και ασφαλούς χρήσης των περσίδων ή του καλύμματος παραθύρων [συμπεριλαμβανομένης(-ων) της (των) διάταξης(-εων) ασφαλείας] πρέπει να περιλαμβάνονται στη συσκευασία.
      4.   ΑΠΑΙΤΗΣΕΙΣ ΓΙΑ ΔΙΑΤΑΞΕΙΣ ΑΣΦΑΛΕΙΑΣ ΠΟΥ ΠΡΟΟΡΙΖΟΝΤΑΙ ΝΑ ΤΟΠΟΘΕΤΗΘΟΥΝ ΕΚ ΤΩΝ ΥΣΤΕΡΩΝ
      Οι εσωτερικές περσίδες ή τα καλύμματα παραθύρων με κορδόνια που τοποθετούνται με τη (τις) σχετική(-ές) διάταξη(-εις) ασφαλείας, πρέπει να πληρούν τις απαιτήσεις που ορίζονται στο τμήμα 2.
      Η (οι) διάταξη(-εις) ασφαλείας πρέπει να συνοδεύονται από τις ακόλουθες προειδοποιήσεις, πληροφορίες και οδηγίες:

                  —

                  την επωνυμία ή το εμπορικό σήμα του κατασκευαστή ή του εισαγωγέα και του επαγγελματία τεχνικού τοποθέτησης (εφόσον υπάρχει),

                  —

                  τις οδηγίες: «Διαβάστε προσεκτικά αυτές τις οδηγίες πριν από την τοποθέτηση και χρήση της διάταξης. Υπάρχει κίνδυνος στραγγαλισμού των παιδιών αν η διάταξη δεν είναι σωστά εγκατεστημένη. Φυλάξτε τις οδηγίες για να τις συμβουλευτείτε στο μέλλον»«Η χρήση των πρόσθετων διατάξεων βοηθά στη μείωση του κινδύνου στραγγαλισμού, αλλά δεν προστατεύει από όλους τους κινδύνους λόγω αδέξιου χειρισμού.»,

                  —

                  τις οδηγίες: «Δοκιμάστε τη διάταξη αν δεν τη χρησιμοποιείτε τακτικά» και «Αντικαταστήστε τη διάταξη αν είναι ελαττωματική»,

                  —

                  προειδοποίηση ότι η αποκόλληση μικρών μερών μπορεί να προκαλέσει εσωτερική ασφυξία σε ένα παιδί,

                  —

                  πληροφόρηση για τον τύπο των εσωτερικών περσίδων ή των καλυμμάτων παραθύρων με κορδόνια για τον οποίο προορίζεται και έχει δοκιμαστεί το προϊόν,

                  —

                  πληροφορίες για τη χρήση (σκοπός και πιθανοί περιορισμοί της διάταξης ασφαλείας),

                  —

                  ακριβείς οδηγίες για τη σωστή εγκατάσταση και τοποθέτηση της διάταξης (των διατάξεων). Ο προμηθευτής της διάταξης (των διατάξεων) πρέπει να δώσει ειδικό εργαλείο συναρμολόγησης, εφόσον χρειάζεται,

                  —

                  οι οδηγίες πρέπει να συνοδεύονται από εικονογράμματα για τη διευκόλυνση της κατανόησης,

                  —

                  οποιαδήποτε άλλη πληροφορία ασφαλούς χρήσης.


Avis juridique important

|

31999D0215

1999/215/ΕΚ: Απόφαση της Επιτροπής της 16ης Μαρτίου 1999 για την αποδοχή των αναλήψεων υποχρεώσεων που προτάθηκαν σε συνδυασμό με τη διαδικασία αντιντάμπινγκ όσον αφορά τις εισαγωγές σπάγκων για δεσίματα ή δεματιάσματα από πολυπροπυλένιο καταγωγής Πολωνίας, Τσεχίας και Ουγγαρίας και για την περάτωση της διαδικασίας όσον αφορά αυτές τις εισαγωγές καταγωγής Σαουδικής Αραβίας [κοινοποιηθείσα υπό τον αριθμό Ε(1999) 479]

Επίσημη Εφημερίδα αριθ. L 075 της 20/03/1999 σ. 0034 - 0035

ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Μαρτίου 1999 για την αποδοχή των αναλήψεων υποχρεώσεων που προτάθηκαν σε συνδυασμό με τη διαδικασία αντιντάμπινγκ όσον αφορά τις εισαγωγές σπάγκων για δεσίματα ή δεματιάσματα από πολυπροπυλένιο καταγωγής Πολωνίας, Τσεχίας και Ουγγαρίας και για την περάτωση της διαδικασίας όσον αφορά αυτές τις εισαγωγές καταγωγής Σαουδικής Αραβίας [κοινοποιηθείσα υπό τον αριθμό Ε(1999) 479] (1999/215/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1), όπως τροποποιήθηκε τελευταία από τον κανονισμό (ΕΚ) αριθ. 905/98 (2), και ειδικότερα τα άρθρα 8 και 9,μετά από διαβουλεύσεις με τη συμβουλευτική επιτροπή,Εκτιμώντας τα ακόλουθα:(1) Με τον κανονισμό (ΕΚ) αριθ. 2107/98 (3) η Επιτροπή επέβαλε προσωρινούς δασμούς αντιντάμπινγκ στις εισαγωγές σπάγκων για δεσίματα ή δεματιάσματα από πολυπροπυλένιο καταγωγής Πολωνίας, Τσεχίας, Ουγγαρίας και Σαουδικής Αραβίας, και αποδέχτηκε τις αναλήψεις υποχρεώσεων ως προς τις τιμές που πρότειναν οι ούγγροι παραγωγοί. Με τον κανονισμό (ΕΚ) αριθ. 2649/98 (4) η Επιτροπή αποδέχτηκε επίσης την ανάληψη υποχρέωσης ως προς τις τιμές που πρότεινε ο τσέχος παραγωγός.(2) Μετά την επιβολή των προσωρινών μέτρων αντιντάμπινγκ, και σύμφωνα με το άρθρο 8 παράγραφος 6 του κανονισμού (ΕΚ) αριθ. 384/96 (που στο εξής καλείται «βασικός κανονισμός»), η Επιτροπή συνέχισε την έρευνά της για το ντάμπινγκ, τη ζημία και τα συμφέροντα της Κοινότητας. Καθορίστηκε ότι, με εξαίρεση τη Σαουδική Αραβία, έπρεπε να επιβληθούν οριστικά μέτρα αντιντάμπινγκ ώστε να εξουδετερωθούν οι ζημιογόνες επιπτώσεις του ντάμπινγκ.Τα οριστικά συμπεράσματα και οι διαπιστώσεις της έρευνας ορίζονται στον κανονισμό (ΕΚ) αριθ. 603/1999 του Συμβουλίου, της 15ης Μαρτίου 1999, για την επιβολή οριστικού δασμού αντιντάμπινγκ στις εισαγωγές σπάγκων για δεσίματα ή δεματιάσματα από πολυπροπυλένιο, καταγωγής Πολωνίας, Τσεχικής Δημοκρατίας και Ουγγαρίας και για την οριστική είσπραξη του επιβληθέντος δασμού (5).(3) Σύμφωνα με τις διατάξεις των αναλήψεων υποχρεώσεων, οι ελάχιστες τιμές που προβλέπονται σ' αυτές έχουν τροποποιηθεί, όπου ήταν σκόπιμο, σύμφωνα με τα οριστικά συμπεράσματα της έρευνας. Είναι τώρα κατάλληλες ώστε να εξουδετερώνουν τις ζημιογόνες επιπτώσεις του ντάμπινγκ.Μετά την αποδοχή εκ μέρους της Επιτροπής αυτών των αναλήψεων υποχρεώσεων, ένας άλλος τσέχος και ένας πολωνός παραγωγός πρότειναν επίσης αναλήψεις υποχρεώσεων που κρίθηκαν αποδεκτές.Είναι επομένως σκόπιμο να γίνουν αποδεκτές στην παρούσα απόφαση όλες οι αναλήψεις υποχρεώσεων που προτείνονται.(4) Με βάση τα οριστικά συμπεράσματα της έρευνας, συνήχθη το συμπέρασμα ότι ήταν ελάχιστα τα περιθώρια της ζημίας για το μοναδικό παραγωγό/εξαγωγέα της Σαουδικής Αραβίας (την εταιρεία Synthec), και επομένως θεωρήθηκε ότι έπρεπε να περατωθεί η διαδικασία όσον αφορά τη Σαουδική Αραβία.(5) Στην περίπτωση παραβίασης ή απόσυρσης των αναλήψεων υποχρεώσεων μπορεί να επιβληθεί προσωρινός ή οριστικός δασμός αντιντάμπινγκ, δυνάμει των άρθρων 8 παράγραφος 9 και 10 του βασικού κανονισμού,ΑΠΟΦΑΣΙΖΕΙ:Άρθρο 1 1. Γίνονται αποδεκτές οι αναλήψεις υποχρεώσεων που πρότειναν οι παραγωγοί που αναφέρονται κατωτέρω, στο πλαίσιο της διαδικασίας αντιντάμπινγκ όσον αφορά τις εισαγωγές στην Κοινότητα σπάγκων για δεσίματα ή δεματιάσματα από πολυπροπυλένιο, καταγωγής Πολωνίας, Τσεχίας και Ουγγαρίας.>ΘΕΣΗ ΠΗΝΑΚΑ>2. Η έρευνα σχετικά με τη διαδικασία αντιντάμπινγκ που αναφέρεται στην παράγραφο 1, περατώνεται όσον αφορά τα μέρη που αναφέρονται σ' αυτήν την παράγραφο.Άρθρο 2 Περατώνεται η διαδικασία όσον αφορά τις εισαγωγές σπάγκων για δεσίματα ή δεματιάσματα από πολυπροπυλένιο καταγωγής Σαουδικής Αραβίας.Άρθρο 3 Η παρούσα απόφαση παράγει αποτελέσματα από την επομένη της δημοσίευσής της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 16 Μαρτίου 1999.Για την ΕπιτροπήLeon BRITTANΑντιπρόεδρος(1) ΕΕ L 56 της 6. 3. 1996, σ. 1.(2) ΕΕ L 128 της 30. 4. 1998, σ. 18.(3) ΕΕ L 267 της 2. 10. 1998, σ. 7.(4) ΕΕ L 335 της 10. 12. 1998, σ. 41.(5) Βλέπε σελίδα 1 της παρούσας Επίσημης Εφημερίδας.